Auttakaa olen yksin asiani kanssa\nKeskustelu > Oma elämä > Auttakaa olen yksin asiani kanssa\nMarsa @\t 1 / 29\nViestiä on muokattu\t Olen 16v pian 17v tyttö. Mulla on ollut tänä talvena paljon murheita ja saman ikäinen ystäväni on tukenut minua onneksi.\nKuitenkin joulun alla tajusimme ystäväni kanssa että se on muutakin kuin ystävyyttä, vaikka olemme hyvin läheisiä ystäviä. ( makoilimme vierekkäin ja hiplailimme toisiamme molemmat nautti ja kiihottui tilanteesta eikä siitä halunnut pois.) Mietimme kuitenkin molemmat uutta tilannetta yhdessä ja omilla tahoillamme.\nVihdoin oli tilanne edessä jota pelkäsinkin, minä olisin halunnut jatkaa ystäväni ei, koska hänelle ei kuitenkaan ollut minulle muita kuin ystävyystunteita. Minä rakastuin häneen ja olen edelleen rakastunut mutta tunne ei ole molemmin puolinen. Kuitenkin pääädymme aina lähekkäin kun ollaan kahdestaan, mutta hiplaaminen on vähentynyt, koska en halua että hän ahdistuu minusta.\nJoskus kuitenkin vielä sorrun hiplaamaan rakastani ja hän kyllä nauttii siitä edelleen ja onpa muutaman kerran minuakin kosketellut vaikka itse toivoi että se vähentyisi\nHaluan uskoa että saan vielä joskus rakkaani. Kuitenkin kai pitäisi hyväksyä tosi asiat ja jatkaa itse eteenpäin vaikka vaikeaa se on.\nHaluaisin nyt löytää muita kenties samassa tilanteessa olevia tai muuten vaan mukavia lesboja kaverikseni etten olisi niin yksin asiani kanssa. Kukaan muu kuin ystäväni ei tästä tiedä ja tuntuu että tarvitsis myös jonkun muun juttu kaveriksi. Muille kavereille en ole uskaltanut vielä kertoa ja se ahdistaa ja mietityttää. Olen kuitenkin nyt oppinut hyväksymään itseni tällaisena kuin olen.\nJos täällä on joku joka haluaisi jutella voi mailata Marsa88.@luukku.com\nihmiäinen\t 2 / 29\nViestiä on muokattu\t heippa marsa.\ntilanteesi lienee tuttu monellekin foorumin lukijalle vähintäänkin menneisyydestä. ystävään ihastuminen myös seksuaalisesti on varmaan yleistä. ja kipeä tilanne.\njos kaipaat lesboystäviä, kannattaisi varmaan ottaa yhteyttä paikalliseen setaan. (en tiedä mistäpäin olet.) kaupungeissa ainakin toimii nuorten ryhmiä. ja tiedän ihmisiä, joille on löytynyt "tukihenkilö", jos on sattunut asumaan pienemmällä paikkakunnalla. ryhmiin voi tulla aivan omana itsenään.\nkeskustelu kannattaa, jos tuntuu, että muu paikka ei oikein kiinnosta, niin kirjoittele vaikka tänne, luulen että ihmisillä on sanottavaa.\nMarsa @\t 3 / 29\nViestiä on muokattu\t Kiitoksia joo tuota setaa olen miettinyt mutta minulla ei ole mahdollisuutta mennä ouluun tai kuopioon missä on lähimmät siksipä kaipaan maili kaveria tai edes tänne foorumille keskustelua ja neuvoja.\nSetaan en tosiaanpääse paikanpäälle koska minulla on liikuntavamma onneksi se on vain liikunta eikä kehitysvamma se kuitenkin hankaloittaa sen verran että tarviisin sinne jonkun auttamaan ja kaveriks, mutta kun en ole kellekkään uskaltanut vielä puhua ja ystävänikin on ala ikäinen (ei siis ajokortti tms.) se on mahdotonta päästä täältä ouluun tai kuopioon\nkiitos vastauksesta...odottelen lisää koska niistä tosiaankin on apua\nihmiäinen\t 4 / 29\nViestiä on muokattu\t tulee vähän avuton olo täältä helsingistä käsin neuvoa. ehdottaisin ehkä siltikin soittoa setaan. jos minä olisin kymmenen vuotta nuorempi, mielelläni neuvoisin jotain, mutta en tiedä olisiko sinulle apua näin paljon vanhemman ihmisen sanoista. luulen, että saisit enemmän irti keskusteluista jotakuinkin enemmän ikäistesi kanssa. siis privaatisti.\nitse ihastuin aikanaan parhaaseen ystävään, tai ehkä hän vielä enemmän minuun... vaikea sanoa näin pitkän ajan kuluttua. seurustelusuhde kesti pitkään.\nvoimia sinulle, ja täältä saa kysyä neuvoja ja apua!\nkertokaahan immeiset tarinoitanne, minä tiedän että tämäntapaiset tilanteet on yleisiä.:)\nMarsa\t 5 / 29\nViestiä on muokattu\t En usko että siitä sinun iästä on juurikaan haittaa jos kerta on itselläskin samanlainen kokemus takana, vaikka siitä onkin aikaa. Jospa tänne kuitenkin joku nuorempikin uskaltautuu vastaamaan. Mutti kiitoksia sinulle apu on tärkeä. Olen keskustellun yhden miehen kanssa asiasta se on semmoinen mesepsykologi" auttanut minua koko talven ja auttaa kyllä nytkin mutta kaipaan myös teidäs samanhenkisten ja kenties ikäistenkin kokemuksia asiasta\nDosed\t 6 / 29\nViestiä on muokattu\t Oh, tässä minun tarinani..\nViime kesänä (jolloin viimeinkin suostuin myöntämään itselleni mitä olen) tapasin erään netissä tutustumani tytön. Ihan kaverimielellä tosin. Viikonlopun olin hänen kanssaan, ja kyllä siinä sitten tuli ihastuttua ihan kunnolla. Olin tiennyt jo pitkään tämän tytön olevan bi-seksuaali, mutten koskaan osannut kuvitellakkaan joskus tuntevani häneen vetoa.\nViikonlopun aikana tapahtui vaikka mitä ja helliä hetkiä koimme yhdessä, vaikka seksiä emme kuitenkaan harrastaneet. Pettymys oli kovin suuri, kun hän kertoi seurustelevansa miehen kanssa. Ihmettelin sitten että miten oli hän oli rohkaissut minua suutelemaan häntä niin kovin monta kertaa ja miten koimme niin paljon yhdessä. Siihen hän tokaisi, että heillä on aika vapaa suhde miehensä kanssa.\nTuli sunnuntai, ja oli aika erota. Suutelin häntä nopeasti ja lähdin. Olemme nähneet monen monta kertaa sen kesäisen viikonlopun jälkeen, mutta ihan kaverillisissa oloissa vain.\nSe viikonloppu kyllä muutti asioita elämässäni. Olen erittäin kiitollinen tälle tytölle, hän rohkaisi minua olemaan oma itseni. :)\nMarsa, olen samanikäinen kuin sinä, ja omakohtaisia kokemuksia ei ole vielä paljoa. Ehkä se on ihan hyvä vielä tässä vaiheessa. Olen tuntenut itseni kamalan yksinäiseksi, läheisimmät ystävät seurustelevat kaikki. Poikien kanssa. Mielestäni tässä iässä on hankalampaa saada tyttö- kuin poikaystävää. Mutta toivottavasti asiaan tulee muutoksia iän kasvaessa. Itseasiassa, huomenna minulla on treffit itseäni 2 vuotta vanhemman bi-tytön kanssa. Jännittää hiukan, toivottavasti kaikki menee hyvin. :)\nMarsa\t 7 / 29\nViestiä on muokattu\t Onnea sulle toivottavasti kaikki menee hyvin treffeilllä. Joo minua kans ahistaa ku kaikki kaverit seurustelee tai ainakin puhuu niin paljo miehistä.\nenamaria\t 8 / 29\nViestiä on muokattu\t Hei Marsa ja kumppanit\nEkaa kertaa olen katsastamassa näitä sivuja. Todella ihanaa, että tällänen mahdollisuus nykyään on tutustua kauempanakin asuviin immeisiin ja löytää "meikäläiset" suoraan kotikoloista! Olisipa tällänen kanava ollut itselläni käytössä sillon epävarmuuden vuosina..\nItsellänikin 5-6 vuoden takaa ihastuminen ystävään. Eihän siitä mitään hyvää tullut, mutta paljon parempaa oli tiedossa, vaikka sillon se kyllä kirpasi.. :)\nMarsa kerroit, että sinun on vaikea liikkua pois kotinurkiltasi. Jos joskus kuitenkin suuntaat Helsinkiin päin HeSetalla on myös kerran kuussa Kynnyksessä kokoontuva ryhmä "kahden vähemmistön väelle". Epäilen vahvasti, että myös tämä vammaisten porukka pitää yhteyttä sähköisesti eli kannattanee kysellä Setasta. Ja onhan sitä erilaisia sähköpostilistoja ja chattejäkin...\nDosed\t 9 / 29\nViestiä on muokattu\t Marsa, kiitos onnentoivotuksista!\nJa mulle voit pistää vaikka sähköpostia jos siltä tuntuu, osoite on waceera@hotmail.com :)\nihmiäinen\t 10 / 29\nViestiä on muokattu\t niin, minen tiedä oisko hesetasta nyt paljon apua, kun varmaan ihminen kaipaa sellasta tukea lähipiiriltään. eli en tiedä, oisko tuosta kahden vähemmistön väkeä-ryhmästä apua. toki voi olla. ehkä kuitenkin ihan vaan muilta nuorilta, jotka on samantapaisessa tilanteessa.\nvoi hyvä sinä, joka ketjun aloitit, ja muut samanlaisessa tilanteessa olevat... minä olen miettinyt sitä, onko olemassa mitään nuorille -sanotaan nyt vaikka alle 18 v- suunnattua keskustelufoorumia seksuaalisesta suuntautumisesta? jos se ei tunnu olevan hetero. ei sillä, että haluaisin "poistaa" mitenkään nuorimmat tältä foorumilta, vaan siksi, että mietin, että parikymppistenkin kokemusmaailma usein poikkeaa n.15-v. kokemusmaailmasta. ei toki aina. mutta ihan todella olen miettinyt, onko nuorille mitään paikkaa keskustella (asiallisesti) seksuaali-identiteetistään?\njos joku tietää, niin kertokaa ihmeessä!\nDosed\t 11 / 29\nViestiä on muokattu\t ihmiäinen, minä en ole ainakaan törmännyt sellaiseen paikkaan vielä. Olisi oikein hyvä jos tänne lepakkolaakso.nettiin sellainen keskustelualue saataisi pystyyn. Mutta jos sellainen nyt tänne tulisikin, toivoisin ettei se sulkisi meitä nuorempia vain ja ainoastaan sinne ja että vanhemmat ihmiset eivät alkaisi ajattelemaan ettemme me voisi nuoren ikämme takia keskustella muillakin aihealueilla.\nihmiäinen\t 12 / 29\nViestiä on muokattu\t no eijei ihmeessä! en toki olisi sulkemassa nuorempia ihmisiä johonkin omalle alueelleen. siis mietin vain, että voisi yleensä olla hedelmällisempää vaihtaa ajatuksia suht samassa tilanteessa olevien kanssa. on eri asia olla 40-v. ja tulla ulos kaapista kuin 15-v. ja etsiä itseään, tai löytää.\ntämä foorumi on varmasti ihan kaikille. itse vain mietin, että olisin "teininä" hyötynyt ikäisteni kirjoituksista, mutta koko internet oli silloin kohtuullisen uusi juttu.;) toivottavasti tänne löytävät tiensä nuoremmatkin!\nehkä tässä on tiellä sellainen vanhemman lesbon asennevammakin, että eihän nyt itseään voi kamalan nuorena löytää..;) noei, itse olin 15-v. en siis hirvittävän vanha. ja nyt olen jo melkein täti; aargh. näin se aika kuluu...:)\nDosed\t 13 / 29\nViestiä on muokattu\t Olet kyllä aivan oikeassa tuossa. Ei mitenkään loukkauksena vanhempia likkoja kohtaa, mutta itsestäni tuntuu ainakin paljon helpommalta puhua seksuaalisuudesta ja siihen liittyvistä teini-ikäisen asioista oman ikäisteni kanssa. :)\nMutta se on hyvä että on tämäkin nurkkaus, sillä teidän itseäni vanhempien juttuja on hieno lukea, niissä piilee se kokemus. Asiahan on näin että meidän vielä kokemattomampien on helpompi jutella mieltä askarruttavista asioista keskenämme, mutta kun vastaan tulee asioita/pulmia joihin emme mekään keksi ratkaisua, on helppo kääntyä monessakin asiassa, ja muutenkin elämässä kokeneempien puoleen. :)\nihmiäinen\t 14 / 29\nViestiä on muokattu\t juu, mutta me kokeneemmatkaan emme ole aina tehneet niitä hyviä ratkaisuja elämässämme. ;)\neivaan, hienoa että tällainen foorumi on, monet asiat ovat aika samanlaisia iästä riippumatta. jotenkin vaan kannan huolta siitä, että nuoret "löytäisivät toisensa". meille, jotka ollaan jo 25 ylitetty ei varmaan voi enää mitään.;) enkä mitään deittailua tarkoita, vaan siis ihan keskustelua ja (kamala sana) vertaistukea.\nmutta kiva on, jos meitä on kaikenikäisiä!\nDosed\t 15 / 29\nViestiä on muokattu\t Totta, totta. :)\nNiin ja kun niitä virheitä on tehty, niin ehkä sitä osaa sitten nuorempia neuvoa tekemään paremmin. ;)\nihmiäinen\t 16 / 29\nViestiä on muokattu\t juup,\nja jotta oma upea ajtteluni kulkisi paremmin tuevaisuudessakin, ajattelin mennä nukkumaan. toivottavasti kaikki naiset jaksavat mietteitään tänne kirjoittaa... sillä iällä ei kai oo niin väliä. ;)\nMarsa\t 17 / 29\nViestiä on muokattu\t Mukava huomata että tästä saatiin keskustelua aikaan:) Huomenna on ystäväni tulossa käymään... on ollut kauhea ikävä. On siinä toisen kainalossa mukava olla ihan ystävänäkin kun en muuksi hänelle riitä...\nYmmärsinkö nyt oikein että hesassa on joku ryhmä (hirveä sana) vammaisille lesboille? en tiedä itse olen aina pitänyt itseäni kuitenkin ihan normaalina ja seuraa ns. terveistä ihmisistä etsinyt. Voi johtua siitä että kaikki kaverini ja muu lähipiiri ja ympäristö on aina ollut täynnä ns.terveitä yksilöitä:) Ja niin kai se on nytkin alettava etsimään... kai tuo ystävä on oman suuntautumisensa jo selvittänyt (vaikka olen aika varma ,että häntä vain pelottaa myöntää itselleen, että voi tykätä myös tytöistä)\nMarsa\t 18 / 29\nViestiä on muokattu\t eikös tänne kukaan jaksa enää vastailla mitää...\nSagittara\t 19 / 29\nViestiä on muokattu\t Muistan ihastuneeni palavasti joskus 15-vuotiaana silloiseen parhaaseen ystävääni ja hetken aikaa tunne vaikutti olevan molemminpuolinen. Se nyt oli sellaista teinirakkautta, lähinnä kai liittyi yleiseen seksuaaliseen heräämiseen, mutta oli sinällään virkistävä kokemus näin jälkikäteen ajatellen.\nYstävä hoksasi jossain vaiheessa, että tyttörakkaushan on synnillistä ja perverssiä ja katkaisi siis välit kertaheitolla kokonaan. Ilmeisesti vanhempien mielipiteet painoivat enemmän vaakakupissa kuin omat ajatukset. Sellaista sattuu. :-)\nMarsa\t 20 / 29\nViestiä on muokattu\t Kertokaa millon ootte kertoneet vanhemmillenne mitä oikeasti olette ja ystäville. itä oli heidän reaktiot?\nIte oon miettinyt tuota että kavereille ainakin pitäisi kertoo kun vain uskaltaisi... porukat on sitten asia erikseen ku ne ei varmasti ymmärrä\nJekku @\t 21 / 29\nViestiä on muokattu\t Kerroin vanhemmilleni vasta kun olin jo toisen tyttöystävän kanssa.. noin 6 vuotta sitten. Faija otti ihan rennosti koko asian ja mutsikin silloin joskus. Näihin vuosiin on kuitenkin mahtunut myös se että mutsi on haukkunut mut täysin sairaaksi ja hulluksi ja nyt se on alkanut jankuttamaan että pitäis löytää joku hyvä mies mulle.. Vuoden verran olen nyt sinkkuna pyörinyt ja huomannut että miestä en todellakaan kaipaa.. Naisen pehmoista syliä kylläkin =)\nMietiskelija\t 22 / 29\nViestiä on muokattu\t Tama ei varsinaisesti vastausta ole alkuperaiseen kysymykseen, mutta asiani ehka sopii otsikon alle.\nKyselisin kokemuksia ja näkemyksiä tilanteeseeni, mika aiheuttaa itselleni rankkaa pohtimista enka heti keksi mista neuvoja hakisin. Olen 36 v nainen ja rakastunut toiseen naiseen. Tutustuimme tyon merkeissa kuusi vuotta sitten, molemmat muutimme kaukaa uuteen paikkaan ja seurauksena vietimme paljon aikaa yhdessa uuteen seutuun tutustuessamme. Olen aina ajatellut itseni olevan heteron, en ole havainnut olevani mitenkaan kiinnostunut naisista, olen aina seurustellut miesten kanssa, nautin seksista miesten kanssa eika minulla ole ollut mitaan aikaisempaa kokemusta naisista.\nPuolessatoista vuodessa meista tuli hyvat ystavat. Vaikka siina ajassa mitaan ei “tapahtunutkaan”, huomasin hammentyneena tuntevani vetoa ystavaani kohtaan. Tietenkaan en hanelle asiasta mitaan sanonut, enhan itsekaan ymmartanyt asiaa, ja olin lahinna kummastunut. Sitten muutin taas tyon takia. Ystavani jai, mutta ikavoin hanta poikkeuksellisen sinnikkaasti (ottaen huomioon, etta olimmehan vain ystavia). Aloin taas seurustella (ex- ja uusia miesystavia) ja elama asettui uomiinsa.\nSitten lieko kohtalon oikusta sain uuden tyotarjouksen samasta kaupungista missa olin ystavani tavannut. Toisen puolentoista vuoden kuluttua palasin siis takaisin ja ystavani oli edelleen samassa toimessa. Aloin viettaa aikaa hanen uusien ystaviensa kanssa ja tunsin outoa mustasukkaisuutta jos han osoitti kiinnostusta jotain toista kohtaan (miehia tai naisia, han oli tunnustanut olevansa biseksuaali, vaikka lahinna oli seurustellut vuosia vain miesten kanssa). Sitten eraan baari-illan jalkeen jain hanen luokseen ja valillamme ollut jannitys johti tekoihin. Han tunnusti myos olevansa kiinnostunut.\nSeuraava vuosi oli yhta yla ja alamakea minun yrittaessa hyvaksya tunteitani ja suhdettamme. Ystavani oli ymmartavainen ja karsivallinen vaikka pelkasikin kokoajan etta pian paattaisin ettei minusta olisi siihen. Nyt olemme “olleet yhdessa” kohta kaksi vuotta. Lahiystavamme tai perheemme eivat tieda asiasta. Itse olen kertonut vain parille kolmelle ihmiselle, joiden tiesin olevan kummastumatta silla he itse ovat joko homo- tai biseksuaaleja. Namakin tunnustuskerrat olivat vaikeita. Kuitenkin olen viimein hyvaksynyt ilmeisesti olevani biseksuaalin, jos saatan ihastua samaa sukupuolta olevaan ihmiseen.\nNyt olen taas muuttanut tyon perassa ja olemme erillamme, vaikka myos han on hakenut tyopaikkaa samalta alueelta ja muuttamassa perassa parin kuukauden kuluttua. Olemme harkinneet mahdollisuutta muuttaa yhteen, mika nyt erillamme olon aikana on herattanyt kysymyksia mielessani. Arvoni ovat hyvin perinteiset, nakemykseni perheesta on ”isa, aiti ja kaksi lasta”. Biologinen kelloni tikittaa ja jos nyt teen paatoksen jatkaa, menetanko mahdollisuuteni perustaa mielikuvani mukaisen perheen? Aika loytaa se “oikea mies” ainakin hupenee vikkelaan jos olen sitoutunut, mutta loytaisinko sellaista edes koskaan kun en tahankaan asti? Suhteeni taman naisen kanssa on parempi ja olen onnellisempi kuin yhdenkaan aikaisemman miesystavani kanssa. Han on alykas, meilla on paljon yhteista, han on luotettava kumppani ja han rakastaa minua. Mitka ovat mahdollisuudet elaman aikana loytaa sellaista ihmissuhdetta useammin kuin kerran? Omalla kohdallani tama on vasta ensimmainen. Mika sitten on ongelmani? Omat arvoni, joiden mukaan olen kasvanut yli 30v. Valittuni ei ole mies. Mitka ovat mahdollisuuteni hyvaksya itseni naisen kanssa, ilman etta murehdin menetettya “normaalia elamaa”? Voiko rakkaus toiseen ihmiseen olla niin vahva etta voin nahda tulevaisuuteni ihan uudessa kuosissa ja uskaltaa vastustaa yhteiskunnan perusarvoja, yhteiskunnan johon itsekin kuulun?\nLieko kellaan samankaltaisia kokemuksia tai kommentteja auttaa pohdinnassani?\notso\t 23 / 29\nViestiä on muokattu\t Onhan se rankka paikka kun elämä muuttuu ja huomaa ettei itse olekaan sellainen kuin on aikaisemmin luullut olevansa. Varmasti kurkkua kuristaa kertoessa että on suhde naisen kanssa jos arvot on koti uskonto isänmaa -linjalla johon heterous kuuluu niin itsestään selvänä, ettei sitä tarvitse erikseen edes mainita.\nSuhdettanne on kestänyt jo monta vuotta, ehkä alat itsekin jo rauhoittua ja tottua siihen? Toivottavasti et häpeä tilannetta vaikka sen käsityksen kirjoituksestasi saa. Tiedän että jotkin naisparit tuskailevat isyyskysymyksen kanssa. Syitä näyttää olevan kaksi, ensiksikin koetaan että lapsella on oikeus isään, ja sitten on tuo mitä itsekin mietit. Lapsesta saakka on haluttu "oikea" perhe.\nVastaukset esittämiisi kysymyksiin voit vain sinä ratkaista, hullulta kuitenkin tuntuu jos heität pois suhteen ihmiseen jota rakastat kovin abstraktin normaaliperheen toivossa. Olisitko sen saatuasi oikeasti onnellinen?\nmarianna\t 24 / 29\nViestiä on muokattu\t Mietiskelijälle: Olen sua 10 vuotta nuorempi, mutta kokemusta hieman samankaltaisesta tilanteesta löytyy. Pidin itseäni heterona päälle parikymppiseksi, olin ollut avoliitossakin miehen kanssa, ja lapsuuden perheeni oli/on hyvin konservatiivinen ja perinteisiä arvoja kannattava. Sitten rakastuin naisystävääni, enkä niin suurta tunnetta ollut tuntenut ketään kohtaan aiemmin. Se tarina päättyi sydänsuruihin mutta muutti minun elämäni. Aloin miettimään asioita, myönsin itselleni, että pidän sittenkin enemmän naisista, nykyään määrittelen itseni lesboksi. Mutta voi voi sitä hämmennystä mitä alussa tunsin, kun huomasin yhtäkkiä olevani rakastunut naiseen. Yritin kieltää tunteitani, tunsin syyllisyyttä yms. Kuitenkin mun tilanne oli varmasti helpompi kuin sun, koska olin paljon nuorempi, seurusteluhistoriaa miesten kanssa vähemmän, ja eikä minun seksielämäni miesten kanssa totta puhuen ikinä ollut järin hohdokasta.\nIlmeisesti olet pähkäillyt tämän asian kanssa jo tosi kauan, jos olette seurustelleetkin jo kaksi vuotta. Kuvauksesi perusteella suhteesi kuulostaa tosi hyvältä, luulisi tuntuvan tosi pahalta, jos joutuisi lähtemään sellaisesta. Mutta varmasti sekin on ikävää, jos joutuu jatkuvasti elämään omien arvojensa vastaisesti. Toki arvotkin voi muuttua. Itselläni kävi loppujen lopuksi ajallisesti aika nopeasti uuden seksuaalisen identiteetin hyväksyminen. Mutta sulla nuo perinteiset perhearvot yms. ovat ilmeisesti syvemmällä identiteetissäsi, kun olet jo näin kauan kamppaillut asian kanssa. Vaikea tilanne tuo on. Sun täytyy vaan miettiä, kummalla tavalla olet onnellisempi: voit elää arvojesi mukaisesti, mutta menetät hyvän ihmissuhteen vai voit elää hyvässä ihmissuhteessa, mutta et pysty elämään arvojesi mukaisesti. Voithan sä sen "oikean" miehenkin vielä löytää, mutta et välttämättä, sitä kun ei voi tietää.\nMietin tässä sitäkin, että sä olet varmasti melkoisen yksin tilanteesi kanssa, kun olet pystynyt kertomaan vain 2-3 ihmiselle. Luulisi olevan raskasta joutua jatkuvasti salaamaan oma seurustelusuhde kaikilta. Olisiko sinun mahdollista kertoa tilanteesta ystävillesi, voisit saada heiltä tukea ja ehkä uusia näkökulmia. Tiedän, että se ei ole helppoa, mutta olen kyllä sitäkin mieltä, että jos ystäväsi ovat todellisia ystäviä, eivät he sinua tämän asian takia ala karttamaan. Jos ystävien kanssa puhuminen tuntuu liian vaikealta, mitäpä jos kävisit juttelemassa jonkun psykologin kanssa (olen itsekin käynyt aikoinaan ja voin suositella lämpimästi). Jos kynnys tuntuu liian korkealta, onhan olemassa myös auttavia puhelimia, joihin voi ottaa yhteyttä nimettömänä, ja SETAllakin on puhelinpäivystys.\nMinulle rakkaus on yhtä kaunista, oli siinä sitten nainen&mies, nainen&nainen tai mies&mies. Mutta itse sun täytyy tehdä ratkaisusi. Voimia sulle!\nmew\t 25 / 29\nViestiä on muokattu\t Marsalle. Olen 17-vuotias tyttö, ja tajusin vasta vuoden sisällä kunnolla että pidän myös tytöistä (olen omasta mielestäni biseksuaalinen vaikken koskaan ole ollut rakastunut poikaan). Olin niin hullun rakastunut parhaaseen kaveriini että olin kuolla... Arvaa kirpaisiko?Lojuin sängylläni ja kuuntelin rakkauslauluja jotka repivät sydämeni kappaleiksi, kirjoitin runoja.... Tätä kesti vuoden. Tajusin vasta kuukausien jälkeen ihastuksen alkamisesta että olin kusessa.... Ensimmäinen ajatukseni: Voi helvetti! Mitä minä nyt teen?! Nyt olen kuitenkin päässyt tämän yli ja olen sujut itseni kannssa, luulisin... Olen sitäpaitsi huomannut että olen oikeastaan aina "ollut"... Kannatan nuorten forumia, kunhan se ei vain eristä meitä muista. Haleja kaikille, olen niin iloinen että lepakkolaakso on olemassa.\nVarvassukka\t 26 / 29\nViestiä on muokattu\t Itsekin olen 17-v tyttönen ja 'tiennyt' olevani lesbo jo pari vuotta. Ja oon ihan hirmu ihastunut koulututtavaani, tyttökin saattaisi olla samalla tavalla 'suuntautunut' ( jos en aivan vainoharhainen ole..:) ). Mutta en uskalla tehdä aloitetta, jos olenkin tulkinnut tytön eleet aivan väärin. Onhan se niin että pitää vaan koettaa, mutta oon uudessa koulussa ja en halua että asia pilaisi minun ja hänen loppu kouluajan..:/ Tai ehkäpä pitää vain unohtaa tunteet ja antaa asian olla..\nOlisi mukava mennä oman paikkakuntani l&h-toimintaan mukaan, ehkäpä siinäkin asiassa rohkaistun. Setan toimintaa ei taida olla P-Karjalassa?\nkipinä\t 27 / 29\nViestiä on muokattu\t Luin muutaman kohtuu saman oloisen viestin, kuin mitä oma elämäni oli/on.\nLuulin olevani hetero liki30v. (en koskaan todellisuudessa sitä ollutkaan) ympäristö jossa kasvoin oli enemmän kuin vanhoillinen, ja nyt olen liian radikaali heille.\nToisaalta minusta kaikkia lähtee puhtaasti siitä että ihminen hyväksytään onnellisena, sellaisena kuin on. Välit voi olla viileät mutta asialliset.\nMutta omat kokemukset rakkaudesta ja välittämisestä.\nRakstuin naiseen itse kovin yllättäen, luulin sen olevan muuta hetkellistä mutta se muuttui molemminpuoliseksi rakkaudeksi. Jouduin äärettömän kovaan paineeseen, ja silloin minulla ei ollut omalta puolelta ketään kuka olisi hyväksynyt minut onnellisena ihmisenä, vain koska rakastuin naiseen. siinä syy.\nHyväksyin oman itseni hyvin pian, muutaman kuukauden päästä olin sinut asian kanssa. Kerroin kolmelle ihmiselle.\nMuutin välillä paikkakuntaa jotta saisimme olla yhdessä ja arki ja elämä tuntui vain loksahtavan kohdilleen.\nTöiden perässä minun oli vaihdettava paikkakuntaa, ja lopullisen päätöksen kohdalla siitä että eläisimme yhdessä, mietin liian kauan ja pakenin ratkaisua töihin joita kasasin itselleni.\nSeurauksena oli että ei tarvinnut miettiä yhteistä onnellista elämää , vaan päivää kerrallaan...\nOmien kokemusten ja tuntuman perusteella sanoisin, että varmasti joutuu miettimään kovastikin kaikkia paineita, onnea ja tasapainoa elämän välillä. (etenkin jos on m+m, tai n+n mm.) suhde kyseessä.\nMutta peruslähtökohta on se että on onnellinen ihmisen kanssa jota rakastaa...Ei muuta.\nVoin kertoa sen että omasta puolesta että ei elämä varmasti helppoa ole kenellekään missään suhteessa, mutta se että jos menettää (mitä syvimmässä sisimmässään tuntee, tai tietää että tämä on se oikea) niin silloin menettää vielä paljon enemmän elämässään.\nPohdin joskus asiaa lapsista ja muusta, kyllä niitä nykyaikana on vaihtoehtoja.\nsatu\t 28 / 29\nViestiä on muokattu\t täältä näytön takaa löytyy myös 17v tyttöihin ihastuva tyttö.\nvoin täysin rehellisesti sanoa, että olen aina, siis ihan todella pienestä asti tiennyt tykkääväni tytöistä.\nehkä rakkain esine kotonani on taulu, johon on kehystetty kuva jonka olin piirtänyt noin 5-6 vuotiaana. siinä on kaksi naista, kummallakin hääpuvut, ja kuvan vieressä on äitini kirjoittama selitys: satu ja vaimo. suloista..\nokei, tuo ei liittyny asiaan mitenkään. tänne lepakkolaaksoon tosiaan pitäisi saada jokin "nuortenosasto". muutamat vinoviettiset ystäväni ovat valitelleet aivan samaa, he olisivat aikoinaan kaivanneet ikäistään vertaistukea. joten, mitä pitää tehdä että sellainen tänne saadaan?\nhapsu\t 29 / 29\nViestiä on muokattu\t Varvassukalle:\nP-Karjalassa toimii ainakin Joensuun seudulla Hobiles-niminen yhdistys, joka järkkää toimintaa hlbt-ihmisille. Nettisivutkin ovat mielestäni olemassa, joten sinne vaan.\nKeskusteluun jatkoa sen verran, että vanhemmilleni tulin ulos kaapista noin kolme vuotta sitten, se oli aikas hirveää aikaa, mutta nyt kuitenkin vanhempani tykkäävät tyttöystävästäni todella paljon, eikä negatiivisia viboja enää ole. Aika tekee ihmeitä tässä asiassa, sen olen huomannut. Hauskaa kevättä kaikille!


Auton akku ja laturi\nMAF - Mass Air Flow - ilmamassamittari\nPuola - Coil / EDIS\nLambda / O2 -anturi\nAnturit (sensors) hajotessaan aiheuttavat useimmiten käyntihäiriöitä ja joissain tilanteissa pääset enään ajettua kotipihalle ja pahimmillaan matka pysähtyy siihen kuten Kampiakselin (CKP) anturin tai sen johdotuksen hajoaminen. Esimerkiksi MAF voi aiheuttaa häiriöitä jos se on mennyt likaiseksi tai jos sytytysmoduulin (EDIS) IDM signaali eroaa SPOUT signaalista niin ECU menee FMEM vikatilaan, jotta voit ajaa kotiin rikkomatta enempää autoa. Huono ja rikkaalla käynti voi olla vain yhden huonon suuttimen aiheuttama. Tulen keräilemään tähän testaus menetelmät ajan kuluessa ja miten oireilee ja miten voi varmistaa.\nWanhalle Mustangin anturin vikaannuttua (hyvin alhainen resistanssi) EEC-IV ECUn anturien paluu virtapiirin 46 (PWR_GND) johdin paloi ECUn piirilevyltä *.\nHuomasin että väsyneen akun tunnistaa yleismittarilla auton käynnissä ollessaan ensin mittaamalla akun navoista (latausvirta), ja vertailemalla sitä (käyttövirta) esim. sulakkeen jännitteeseen (miinuksena käytin ovisaranan pulttia), jolloin vanhalla akulla näytti selvästi alhaisempaa jännitettä (14V akusta ja 12V sulakkeista). Uudella akulla sulakkeista sai mitattua 13.8V.\nJos laturissa on heikompi latausjännite on sen hiilet kuluneet. Lähde*\nTPS anturi tai Kaasuläpän asentotunnistin on yksinkertainen potentiometri (säädettävä vastus), josta ECU mittaa jännitteen käyttöjännitteellä. Mittasin kahdesta resistanssi arvot.\nOsa-merkintä 98F 9B989.\nKIINNI A-B 0.718kΩ - A-C 1.489kΩ - C-B 1.434kΩ\nAUKI A-B 1.480kΩ - A-C 1.489kΩ - C-B 0.485kΩ\nKIINNI A-B 0.624kΩ - A-C 1.559kΩ - C-B 1.477kΩ\nAUKI A-B 1.535kΩ - A-C 1.559kΩ - C-B 0.316kΩ\nPinnien A ja C -väli ilmoittaa kokonaisarvon (resistanssin). A-B välinen resistanssi nousee kaasua painattaessa ja C-B vastaavasti pienenee. Jos joku väli näyttää tai hyppää nollaan tai muuttuvien arvo ei muutu niin tunnistin on viallinen. Voi estää myös auton käynnistymisen jos käynnistäessä (Crank tila) anturin arvo ylittää WOT arvo pisteen, jonka takia ECU estää suuttimien toiminnan ns. Kill Injector -tila eli 'tulvan' tyhjentämiseen tarkoitettu ohjaustila.\nMAF - Mass Air Flow - ilmamassamittari tai ilmamäärämittari toimii käyttäen kahta erilaista 'lankaa' mitatakseen imusarjaan tulevan ilman massan. Ensimmäinen lanka 'Hot wire' on lämmitetty. Jälkimmäisenä on 'Cold wire', jota nimensä mukaisesti ei lämmitetä ja sitä käytetään vertailuarvona. Fordissa 'Hot wire' lanka pyritään lämmittämään ulkolämpötilaan ('Cold wire') katsoen noin 200C asteeseen. Tämä luo jännitesignaalin (noin 0-5V, E + ja D -), jota ECU mittaa. MAF tarvitsee 12VDC käyttöjännitteen toimiakseen. Mittaukseen tarvitaan tarkka testilaite tai autossa diagnosointilaitteella ajettavan testin. GM on käyttänyt taajuuteen perustuvia MAF mittareita aikaisemmin ja Ford vuodesta 2011.\n1.8:n MAF mahdollistaa suuremman skaalan (513.27kg/hr 4.8V) mutta vapari käytössä 1.6 (275.01kg/hr @ 4.8V) on vajaa tarkempaan säätöön.\nHuom! Zetecin moottorinohjausyksikön ohjelmassa bensakarttoja ohjaa PERLOAD niminen johdannainen LOAD:sta, jonka laskutavan määrää Percent Load Switch (PRLDSW), joka vanhemmissa on 1 eli PERLOAD = LOAD (sama) mutta uudemmissa 94 vuoden jälkeisissä GSBA0?? ohjelmaa käyttävissä se on vakiona 2 eli PERLOAD = inferred LOAD (PCT_LOAD), joka mahdollistaa MAF anturin hajoamisen jälkeisen ajon mahdollisimman kivuttomasti perustuen TPS anturiin ja kierroslukuun.\nOsa-merkintä 92FB-12B579-AA (1.6l 275.01 kg/hr) ja 93BB-12B579-BA (1.8l 513.27 kg/hr). Escort RS Cosworth - 91GB-12B579-BA (935 kg/hr)\nSignal - Signal Return - GND +12V\nJos on pinni B. On myös IAT sensori.\nJos auto nykii kevyellä kaasulla ja virhekoodia MAF jännitteestä on MAF mahdollisesti vain likainen.\nKunnon pitkä ja monisuuntainen suihkutus itse MAF anturin lankoihin Contact Cleaner tai MAF puhdistukseen tehdyllä spray:llä. EI MILLÄÄN MUULLA KUTEN BRAKE CLEANER. Jonka jälkeen antaa kuivata. Itse avitin vain kuumailmapuhaltimella miedolla ilmavirralla (MAF anturi kädessä), jonka jälkeen pari tuntia annoin kuivata. Kevyellä kaasulla ajoin koneen lämpimäksi (annoin vielä kuivata) ja ongelma pysynyt poissa. Huom! myös hyvin harvinaisesti ECUn pätkiminen aiheuttaa tämän virhekoodin.\nSuosittelen lämpimästi kerran vuoteen MAF anturin puhistamista! Motonetista saatavan Finbullet T20 Turva Torx (kärkisarja) oli täydellinen koko (en suosi Finbullettia mutta toisen halppis sarjan T20 oli selvästi liian pieni).\nLämpötila antureilla hienosäädetään sytytystä ja polttoaineen seosta. Myös käynnistyksen valintaan (kylmä/kuuma-käynnistys). Huijaaminen vaatisi ECT anturia alle 70C asteeseen jolloin ei pitäisi tapahtua ECUn Adaption eli itseopiskelu prosessia HEGO eli Lambda sensorin kautta.\nHuom! Kun katselette niitä seosmittareita niin muistakaa että NB eli Narrowband Lambda näkee vain nimensä mukaisesti kapean alueen, joka on 0.9 - 1.1 Lambda (13.2 AFR to 16.1 AFR).\nECT ja mittariston anturit löytyy termostaatin kuoresta ja 'kytkin' yläputkesta roikkumasta. ACT anturi löytyy imusarjan takaa.\nCoolant Temperature gauge sender -Mittariston lämpötila. Oikosulkemalla liittimen ja kytkemällä virrat voit todeta mittariston toimivuuden.\nCoolant Temperature gauge sender -Termostaattikytkimen kaapelinipusta roikkuva yksijohtiminen 'Push Connector'. Valmius mittariston anturille, joka oli käytössä CVH koneissa.\nEngine Coolant Temperature(ECT) -Moottorinlämpötila anturi ECUlle. 20ºC 35-40kΩ ja 100ºC 1.9-2.5kΩ\nAir Charge Temperature(ACT) -Ilmanlämpötila anturi ECUlle. (Imusarjassa. Hopeisessa moottorin takana, muovisessa lähellä MAFfia (IAT)).\nRadiator electric cooling fan thermostatic switch -Jäähdyttimen 'Termostaattikytkin'. Oikosulkemalla liittimen ja kytkemällä virrat voit todeta tuulettimen toiminnan.\n1,6l Zetec ECUlle on määritelty vakio arvoja anturin hajotessa. ECT anturille vakio arvoksi 82ºC ja ACT arvoksi 32ºC.\nWarm eli lämpimän koneen minimi arvoksi 27ºC.\nCold Start eli kylmäkäynnistyksen Maksimi arvoksi 18ºC.\nHot Start eli kuumakäynnistyksen Minimi arvoksi 65ºC.\nECT anturi saattaa estää auton käynnistämisen. Asia selvittämisen alla.\nTaipumus että puolan hajotessaan luo hiushalkeamia kuoreensa (läpilyönti). Aiheuttaa nykimistä kiihdytyksissä ja pahentuessaan koko käyntialueella. Tarkista näin tapahtuessa myös puolan johtojen resistanssi.\nHukkakipinä puola eli käämissä (coil) on kahden pytyn sytytystulpat (laukaisee kipinän Puristus- ja Poistotahdin kohdalla 1&4 tai 2&3 pytty).\nEDIS (ohjaus) käyttää kampiakselissa olevaa Crankshaft speed/position Sensoria (CKP) PIP signaalin tuottamiseen (kärjellisissä virranjakajasta) ja Nokka-akselin anturia (CMP) CID signaaliin.\nECU säätää ennakkoa SPOUT signaalilla (ilman sitä pysyy korjatussa 10 asteen ennakossa).\nEDIS päättää mikä käämi laukaistaan ja mihin aikaan (ms). Tarkistaa kuitenkin ajoituksensa lähettämällä IDM signaalin ECUlle (toimii myös kierroslukumittarin lähteenä), joka (ECU) vastaa SPOUT signaalilla.\nNokka-akselin anturia ECU käyttää mahdollisesti vain käynnistys tapahtumassa tarkistaakseen onko moottori Puristus- vai Poistotahdin kohdalla nopeuttaen näin käynnistystä.\nPIP = The signal indicates engine speed and top dead centre.\nSPOUT = Aikaisemmin tunnettu nimellä SAW.\nSPOUT = An on-time event, when the SPOUT drops the coil discharges and the plug is fired at the exact ignition timing wanted\nSAW = A pulse-length output, the length of the SAW signal is multiplied by 256 by the edis module which then calculates the ignition timing based on that, the saw MUST occur within a 10 degree window (15-25d atdc) after the missing tooth otherwise the edis module will ignore that pulse length\nLähde - EFIdynotuning (English)\nOutput: 30,0 kilovolt (min) - Open circuit condition\nPrimary resistance: 0,72 to 0,88 Ω\nSecondary resistance: 4500 to 7000 Ω\nEnergy: 115 milliJoules in the standard DIS-4 box\nNytkyttää ajaessa ja kiihdyttäessä vaihtelevasti. Välillä nytkyy siihen malliin että polkisi kytkintä mutta välillä vain pieniä nytkähdyksiä. Ennen teki vain hiljaisella vauhdilla mutkissa mutta nyt melkein joka tilanteessa riippuen päivästä... Lähde*\nMainittavaa että NGK ei ole suositeltava kun NGK AFX Stoich on 14.58 eikä 14.7 (täydellinen palotapahtuma) kuten sen kuuluisi olla joten voi tulla päästöjen kanssa ongelmaa. Ulostulo jännitteen tulisi hyppiä jatkuvasti tyhjäkäynnillä.\nEFIdynotuning (English) - MAF101\nCorral.net (English) - MAF\nTietoa (English) Fordin EDIS


Tervetuloa tutustumaan Mikkelin asuntomessuille Kontio Toiveeseen... - Kontiotuote Oy\nUutinen • Heinä 09, 2017&nbsp15:41&nbspEEST\nVäriharmoniaa ja aitoja luonnonmateriaaleja\nMikkelin Kirkonvarkauden kauniille metsätontille rakennettiin kaksikerroksinen, 125 neliön suuruinen, avara ja valoisa kahden aikuisen koti.\n- Halusimme taloon paljon avointa tilaa, jossa voimme oleskella yhdessä, laittaa ruokaa, syödä ja kokoontua isommallakin porukalla, kertovat talon tulevat asukkaat Tiina Eskelinen ja Marko Seppänen.\nSisutukseen haettiin ajattomia ja harmonisia ratkaisuja. Pariskunta valitsi pintamateriaaleihin ja kalusteisiin luonnonmateriaaleja, jotka sopivat talon hirsiseiniin mm. kylpyhuoneiden pinnat ovat luonnonkiveä ja huonekaluissa on aitoa nahkaa ja villaa\nSisustukseen haettiin rauhaa ja tasapainoa. Tänne on valittu laadukkaita luonnonmateriaaleja, jotka käytössä vain paranevat. Kahden aikuisen kodissa saa olla mukana myös ripaus luksusta, kertoo sisustuksen suunnitellut Piia Kalliomäki.\nKeittiö ja kiinteä kalusteet KontioLiving -mallistosta\nTalon tilat on jaettu kahteen kerrokseen. Alakerta on suurta yhtenäistä tilaa, jossa on avoimesti toisiinsa olohuone, keittiö, ruokailutila sekä pariovilla erotettu vierashuone aikuisten lasten vierailuja varten. Avaraa vaikutelmaa korostavat suuret ikkunat.\nKeittiöön sekä muihin kodin tiloihin asukkaat valitsivat kiintokalusteet Kontion Living –sisustusmallistosta. Kontiolla on oma kiintokalustemallisto, jonne on valittu huolella kaapistoja ja pintamateriaaleja, jotka sopivat Kontion hirsitalojen tyyliin ja arkkitehtuuriin.\nYlellisen avara makuuhuone\nTalon toisessa kerroksessa on vain yksi huone, pariskunnan tilava ja avara makuuhuone sekä sen yhteydessä oma pesutila. Makuuhuoneessa on isoja ikkunoita sekä suora käynti parvekkeelle, joista avautuvaa hienot maisemat yli järvenselän.\nMarmori kruunaa kylpyhuoneen\nHirsitalon sisutusta on maustettu ripauksella luksusta. Talon yläkerran kylpylähuoneeseen luotiin menneen maailman ylevää kylpylätunnelmaa marmoripintaisilla laatoilla sekä kristallikruunuilla.\nLataa kuvat täältä:\nHirsitalo muuttovalmiiksi rakennettuna 205x275mm lamellihirrestä.\nKarri Kuisma, Edustaja Mikkeli, 020 770 7599


Ajatuksia silloista ja vähän kaiteistakin | Iijokiseutu paikallislehti - Pudasjärvi ja Taivalkoski\nAsuessani Ranskassa ystäväni tottuivat jakamiini siltakuviin. Rakastan silloilta avautuvia maisemia, ja Pariisin 37 siltaa antavat niiden ihailuun oivan mahdollisuuden.\nUseimmat ottamani kuvat olivat päivittäin käyttämiltäni kolmelta tai neljältä sillalta. Siitä huolimatta otokset ovat varsin erilaisia, sillä sillalta katsottaessa näkymät muuttuvat nopeasti: valon välkähdys veden pinnasta, rantojen kasvillisuus ja taivaan värit muokkaavat avointa maisemaa jatkuvasti.\nSillat ovat muutoinkin lempipaikkojani. Niiden avulla pääsee rannalta toiselle ilman venettä. Olen parantumaton maakrapu, jolla vielä yli 20 saaristolaiskesän jälkeenkin on vaikeuksia astua sulavasti veneeseen ja sieltä pois.\nLapseni katsovat kärsien toisiinsa, kun äiti rantautuu. Tykkään kyllä uimisesta ja veneellä matkaamisesta, mutta rannat ja laiturit ovat minulle huteraa maaperää. Sillat, sitä vastoin, ovat ystäviäni.\nMyös vertauskuvallisesti sillat ovat hienoja. Ne ovat osapuolia yhdistäviä tekijöitä ja linkkejä erityisryhmien välillä. Eri tavoin ajattelevat ihmiset voivat joskus kohdata helpommin keskellä siltaa.\nSillanrakennus on tärkeää monessa toiminnassa, oli sitten kyse insinööreistä, humanisteista tai vaikkapa hammaslääkäreistä. Jopa aaseilla on omansa.\nKun Pudasjärvellä puhuu silloista, on pakko puhua myös sillankaiteista. Sunnuntaisella kävelyretkellä eteeni avautui upea alkusyksyn ruskamaisema. Nappasin kuvan kännykälläni, ja siitä tuli kaunein ottamani siltakuva.\nTämä maisema on pudasjärveläisessä arjessa piilossa betonikaiteiden takana, mikä ihmetyttää minua, ja muitakin. Klaus Bremerin mielipidekirjoitus Iijokiseudussa 11. heinäkuuta siihen tulleine kommentteineen ovat vain yksi esimerkki.\nYmmärrän hyvin, että kyse on turvallisuudesta, enkä vähättele sen tarvetta. Eräs nuorista pudasjärveläisystävistäni on todennut, että hänen koulutiensä tuntui heti paljon turvallisemmalta, kun kaiteet rakennettiin.\nEn halua muuttaa koulutietä turvattomammaksi, mutta kysyn, eikö muunlaisia ratkaisuja ole? Itse voisin keksiä aika montakin, mutta valitettavasti en ole siltainsinööri.\nYmpäristön merkitys ihmisen hyvinvoinnille on kiistaton tosiasia. Sykähdyttävästä maisemasta voi ammentaa elinvoimaa ja positiivista energiaa. On totta, että pyörällä tai jalan kulkiessa Iijokea voi sillalta ihailla, ainakin yhteen suuntaan.\nSuuri osa paikkakuntalaisista kulkee kuitenkin keskustan ja kodin väliä autolla, eivätkä he pääse nauttimaan näkymästä koskaan.\nKaiteiden toinen merkittävä haittapuoli on, että Pudasjärvi hurahtaa matkailijoilta ohi ilman minkäänlaista positiivista muistijälkeä.\nKaunis Iijoen maisema olisi mielestäni Pudasjärven keskustan vahvin markkinointivaltti, mutta se on toistaiseksi pimennossa. Tuo valtti olisi järkevää kaivaa esiin ennen kuin Pohjolan suuntaan nyt niin myönteisesti puhaltavat matkailutrendit joskus kääntyvät.\nEn tiedä miten betonikaideratkaisuun on päädytty, eikä sitä mielestäni kannata edes puida. Olisiko aika nostaa kissa pöydälle, ja katsoa yhdessä siltainsinöörien kanssa, miten ja millä investoinneilla betonikaiteet voitaisiin pikimmiten korvata paremmalla vaihtoehdolla?\nOlen varma, että vaihtoehtoja on.\nKirjoittaja on hiljattain paikkakunnalle\nmuuttanut Pudasjärven kirjakauppaa sukupolvenvaihdoksen kautta jatkava yrittäjä.


Pörssiyhtiöiden nykyarvoperusteinen arvonmääritys\nVatanen, Ville (2015)\nOpinnäytetyössä tutkittiin yrityksen arvonmäärittämistä keskittyen erityisesti nykyarvomenetelmiin. Työssä määritettiin arvo kolmelle Helsingin arvopaperipörssiin listatulle yhtiölle, Fortum Oyj:lle, Kesko Oyj:lle ja Kone Oyj:lle. Käytetyt nykyarvomenetelmät olivat kassavirtaperusteinen malli, lisäarvoperusteinen malli ja osinkoperusteinen malli. Nykyarvomalleja varten yhtiöille määritettiin oman pääoman tuottovaatimus. Lisäksi tutkittaville yhtiöille laskettiin substanssi- eli tasearvot, jotka esitetään työn tuloksissa erillisinä, mutta joilla on myös oleellinen osa lisäarvoperusteista arvoa laskettaessa.\nTutkimusongelmana on etsiä vastaus kysymykseen: Kuinka lähelle teoreettisilla arvonmääritysmalleilla saadut tulokset ovat kyseisten yritysten pörssissä määräytyvää markkinaperus-teista arvoa? Alakysymys kuuluu: Antavatko eri arvonmääritysmenetelmät samanlaisia tai samansuuntaisia tuloksia yhtiöiden arvoksi, vai saadaanko eri malleilla tuloksiksi huomattavan erisuuruisia arvoja kohdeyrityksille?\nArvonmääritykset toteutettiin käyttämällä useiden eri analyytikkojen arvioista koostettuja konsensusennusteita. Käytetyt ennusteet kattoivat vuodet 2014 – 2016, jonka jälkeen tästä eteenpäin käytettiin oletusta 2 % vuotuisesta kasvusta vakioidusti jokaiselle tutkitulle yritykselle.\nFortumin markkinaperusteinen arvo oli 16,63 euroa osakkeelta ja nykyarvomenetelmillä arvoksi saatiin 13,03 – 23,04 euroa osakkeelta. Keskon markkinaperusteinen arvo oli 26,8 euroa osakkeelta ja nykyarvomenetelmillä saadut arvot 28,82 – 35,66 euroa osakkeelta. Koneen markkinaperusteinen arvo oli 32,8 euroa osakkeelta ja nykyarvomenetelmillä saadut arvot 27,61 – 32,91 euroa osakkeelta. Näin ollen saatujen tuloksien voidaan sanoa olevan samansuuntaisia yhtiöiden markkinaperusteisen arvon kanssa.


Short Rental -palvelut | Ricoh Finland\nMonipuolinen laitevalikoima väliaikaisiin tarpeisiin\nRicohin Short Rental -palvelun ansiosta saat käyttöösi erilaisia laitteita ilman niiden ostamista tai sitoutumista pitkään vuokrasopimukseen.\nYmpäristöystävälliset laitteet väliaikaisiin tarpeisiin\nKiireisessä yritysmaailmassa kaivataan usein joustavia, käyttöön perustuvia vuokraustapoja joustamattomien leasing-sopimusten sijaan.\nRicohin Short Rental -palvelu tarjoaa laadukkaita ja luotettavia laitteita avuksi monenlaisiin tilaisuuksiin, kuten esimerkiksi\ntapahtumiin – esim. festivaaleille, näyttelyihin ja konferensseihin\nlyhytkestoisiin projekteihin – esim. yritysten fuusioihin tai tuomioistuimen käsittelyihin\nväliaikaisiin työtiloihin – väliaikaisiin toimistoihin tai rakennusprojekteihin.\nJoustava vaihtoehto pitkille vuokra-ajoille\nRicohin Short Rental -palvelu on helppo ja räätälöity ratkaisu, johon sisältyy nopea toimitus ja asennus.\nRicohin Short Rental -palvelun ansiosta kiireisten asiakkaiden ei tarvitse olla huolissaan äkillisistä asiakirjojen tuotantotarpeista. Palvelumme muita etuja:\nerikseen sovittavat laajemmat palvelut ja päivystykset\nRicohin Short Rental -palvelu on toimittanut alankomaalaisen musiikkifestivaalin järjestäjille laitteita jo vuodesta 2007 asti. Alankomaissa järjestettävään kolmipäiväiseen festivaaliin osallistuu päivittäin keskimäärin 50 000 kävijää. Festivaali tarjoaa musiikkia, viihdettä, teatteria ja kirjallisuutta eri lavoilla ja teltoissa. Lisäksi eri puolilla festivaalialuetta on useita siirrettäviä rakennuksia, jotka ovat järjestäjän ja tapahtumatyöntekijöiden käytössä.\nFestivaalin järjestäjät vuokraavat kopiointilaitteet kahdeksi viikoksi valmistellessaan festivaalia yleisölle. Laitteilla tuotetaan päivittäisiä lokikirjoja ja työntekijöiden papereita sekä esitysten valo-, ääni- ja logistiikkasuunnittelumateriaaleja. Järjestäjät pystyttävät myös tilapäisen poliisiaseman, jonne tarvitaan kopiointilaite. Kopiointilaitteella otetaan kopioita henkilöllisyystodistuksista, jos joku joutuu vaikeuksiin.\n“Festivaalialueelle johtava tie on erittäin kapea, joten autoilla voidaan ajaa ainoastaan yhteen suuntaan kerrallaan”, kertoo Mieke Peters-Salfischberger, Ricohin Short Rental -myyjä Alankomaissa.\n“Siksi laitteiden noutamisen ja kuljetuksen logistiikka on suunniteltava huolellisesti. Palvelumme on kustannustehokas ja joustava järjestäjille. Toimitamme Ricohin Short Rental -laitteet kahden viikon ajaksi, kun he alkavat luoda festivaalin infrastruktuuria. Palvelumme luotettavuuden ansiosta heillä on yksi huolenaihe vähemmän..”\nRicohin Short Rental -palvelu tarjosi laitteet huippukokoukseen, joka järjestettiin korkea-arvoisille kansainvälisille edustajille Alankomaiden Haagissa vuonna 2014. Tapahtumaan osallistui edustajia 50 maasta, ja he myös asuivat paikkakunnalla.\nYlimääräisiä tulostuslaitteita tarvittiin siis eri hallitusten lähetystöihin ja hotelleihin, joissa edustajat tapasivat ja työskentelivät maassa ollessaan. Ricoh toimitti laitteet suurlähetystöihin ja hotelleihin viikon ajaksi.\nHuippukokouksen edustajien korkean profiilin vuoksi Haagiin ja sen lähialueille järjestettiin lisäksi lukuisia tilapäisiä turva-asemia ja tarkastuspisteitä. Turvahenkilöstön laitteet vuokrattiin kuudeksi viikoksi, joten ne olivat käytettävissä jo tapahtumaa valmisteltaessa.\n“Huippukokous oli suuri tapahtuma Alankomaissa, ja oli erittäin tärkeää, että korkea-arvoiset edustajat saivat hyvää palvelua,” kertoo Mieke Peters-Salfischberger, Ricohin Short Rental -myyjä Alankomaissa. “Edustajien piti pystyä skannaamaan, tulostamaan ja kopioimaan useissa eri paikoissa, joten toimitimme 20 verkkoon liitettyä laitetta eri valtioiden suurlähetystöille ja hotelleihin kokouksen lähialueille sekä kahdeksan laitetta turvahenkilöstölle..”


seita: Pakkasta ja aurinkoa\nOlen hyvissä ajoin ennen auringonnousua jäällä. Muutaman päivän ajan jatkunut, vuodenaikaan nähden lämmin sää on yön aikaan muuttunut liki kymmenen asteen pakkaseksi. Nyt on hyvä kävellä jäällä. Lumi on paikoin sulanut kokonaan ja lumiset kohdatkin ovat kovettuneet hyvin kuljettaviksi. Suksillakin olisi ollut mukava mennä, mutta säälin niiden pohjia.\nEtelänpuolen kalliorannoilla on todella vähän lunta. Kyllä 6-7 asteen lämpötila vaikuttaa nopeasti. Tuntuu vain vähän aikaiselta tässä vaiheessa tuo lumen häviäminen, ollaanhan vasta helmikuun puolivälissä.\nEtelän taivaalla punertaa jo.\nKuu on kutistunut jo puolikkaastakin pienemmäksi. Sentään sain sen näkymään kuvasssa. Järjestelmäkamera on kennon puhdistuksessa ja kuvailen nyt pikku pokkarillani.\nSieltä se nousee. Monta viikkoa on ehtinyt kulua siitä kun viimeksi olen nähnyt auringonnousun.\nJääkansi repeilee kivien ympärillä. Kun seison ihan kiven vieressä, alkaa jää rutista ja paukkua.\nKiven viereltä löytyy hauskannäköistä kuvioitua jäätä. Se näyttää ihan pesusieneltä.\nOn varmaan toiveajattelua, mutta ehkä aurinko lämmittää jo vähän. No, jos ei muuta, niin sen näkeminen ainakin piristää.\nPositiivista virettä on myös auringonlaskuissa. Lyhyen päivän aikaan, joulu-tammikuulla, aurinko painuu viereisen niemen taakse. Nyt päivä on pidentynyt jo niin paljon, että voi katsella iltataivaan värejä ikkunasta.\nLähettänyt seita klo 17.13\nVirkkuumummo 13. helmikuuta 2015 klo 17.56\nJälleen kerran täytyy todeta, että talvi on kaunis ja piän talvesta. Upeita kuvia.\nseita 16. helmikuuta 2015 klo 7.24\nTalvi voi olla myös värikäs. Kiitos.\nVikki 13. helmikuuta 2015 klo 18.12\nAurinkoa tässä on todella kaivattu, täälä paistoi tänään vähän reilun tunnin.\nToivottavasti talvi vielä jatkuisi suhteellisen normaalina, ehtiihän se kevät vielä tulla.\nKauniita valoja olet jälleen vanginnut!\nKennon puhdistus kannattaisikin teettää nyt ennenkuin "kuvaussesonki" alkaa.\nseita 16. helmikuuta 2015 klo 7.27\nJärjestelmäkameraa kaipaa juuri tuollaisissa vastavalotilanteissa. Mutta kennokin on puhdistettava silloin tällöin.\nLiplatus 13. helmikuuta 2015 klo 18.14\nKyllä on verevän kaunista auringonpaistetta, lumoavaa.\nEihän jää kuitenkaan vielä petä, vaikka rutiseekin...\nseita 16. helmikuuta 2015 klo 7.28\nNopeat lämpötilavaihtelut saavat jään paukkumaan. Kyllä se näillä seuduilla kestää kunhan ei virtapaikkojen lähelle mene.\nSaraheinä 13. helmikuuta 2015 klo 18.32\nKaunista aamun tunnelmaa!\nseita 16. helmikuuta 2015 klo 7.29\nAamut ovat minulle parasta kuvaus- ja ulkoiluaikaa.\nSusanna 13. helmikuuta 2015 klo 19.03\nAi, kun ihania maisemia :-)\nSirpa 13. helmikuuta 2015 klo 19.30\nKaunista auringonnousua ja laskua voi jälleen ihailla kuvistasi!\nseita 16. helmikuuta 2015 klo 7.30\nNo, olihan sitä aurinkoa käytävä katsomassa, kun monen viikon jälkeen lopulta ilmestyi.\nCristina 13. helmikuuta 2015 klo 19.42\nChe bel paesaggio innevato, mi piace la foto del ghiaccio e del tramonto!\nComplimenti, ciao Cristina\nseita 16. helmikuuta 2015 klo 7.32\nPelaguu 13. helmikuuta 2015 klo 20.21\nKyllä se minustakin tuntui jo lämmittävän, hieman! Kaunis on auringon punaama taivas.\nseita 16. helmikuuta 2015 klo 7.33\nViime päivinä on saanutkin nauttia auringon valosta ja suojaisilla paikoilla on kyllä huomannut lämmittävänkin vaikutuksen.\naimarii 13. helmikuuta 2015 klo 21.02\nMyös täällä muutama lämmin ja aurinkoinen päivä sai hanget madaltumaan ja räystäilti tippui vesi. Kevään tulon varhainen merkkihän se on. Jäiden päälle on tullut kosteutta, joten ei ole kovin innostanut sinne menemään.\nHerkän kauniita maisemakuvia hehkuvine väreineen.\nseita 16. helmikuuta 2015 klo 7.34\nNyt kun hanget on painuneet, voisi odotella pakkasten myötä hankikelejä.\nnainen.kuvastimessa 14. helmikuuta 2015 klo 9.31\nAurinko piristää todella ja talvimaisema näyttää sen valossa vieläkin kauniimmalta. Päivä on pidentynyt huimasti ja vauhti sen kuin kasvaa. Hetken vielä saamme nauttia talvesta ennen kevättä.\nseita 16. helmikuuta 2015 klo 7.36\nPäivä pidentyy molemmista päistä vauhdilla. On tämä hienoa aikaa.\nMarika 14. helmikuuta 2015 klo 10.56\nNiin sanattomaksi meinaa vetää aina nämä maisemat, jossa aurinko maalaa taivaalle niin sanoinkuvaamattoman kaunista taideteosta. Upeat kuvat!\nseita 16. helmikuuta 2015 klo 7.37\nLuonto on paras taiteilija.\nSussi 14. helmikuuta 2015 klo 17.47\nAurinko on ollut harvinainen näky tänä talvena. Upeat kuvat ja maisemat\nVarmaan jostain löytyy tilastoakin aurinkopäivistä. Ainakn oman tuntemukseni mukaan niitä on ollut harvassa.\norvokki 15. helmikuuta 2015 klo 5.58\nAuringonnousu ja 'lasku on kauniisti erilaisia. Upeat kuvat, mutta eivät voita sinun lapin maisemiasi.\nMe saatiin ihailla 2 päivää aurinkoa päivällä sekä sen laskut illalla. Mutta nyt on taas edelleen harmaata ja vetistä. Saas nähdä mitä pakkaset tekee, kun niitä luvattiin.\nseita 16. helmikuuta 2015 klo 7.38\nKyllä kuvista huomaa eron valon värissä kun vertaa Koillismaan ja Savon maisemakuvia.\nArnoya Ari 15. helmikuuta 2015 klo 10.50\nTaivaan värit ja aurinkon kehrä, voiko enempää pyytää.\nseita 16. helmikuuta 2015 klo 7.41\nKauniitä päiviä ei tosiaan ole ollut liikaa. Siksi on yritettävä käyttää tilaisuudet hyväkseen.\nPirjo 15. helmikuuta 2015 klo 22.09\nKauniita kuvia myös pokkarilla. Taitava kuvaaja olet, kameran lisäksi tarvitaan hitunen hyvää kuvaussilmää ;)\nseita 16. helmikuuta 2015 klo 7.42\nKiitos Pirjo. Pokkarissani on mahdollisuus käsisäätöihin, mutta niiden löytyminen valikkojen viidakosta on hidasta ja hankalaa.


Sitten tuli Rinne ja Marin "nyt ei säästellä" sanoi - Suomen Keskusta - Suomi24 Keskustelut\nSitten tuli Rinne ja Marin "nyt ei säästellä" sanoi\nSipilä poisti työttömyyden ja lisävelan lähes kokonaan, oli se paha asia.\nSipilä ei poistanut mitään, myi valtio omaisuutta monella miljardilla.\nRinne ja Marin poisti, niinkö ?\nTuli korona, joka lisäsi menoja ja vähensi tuloja. Velka kasvoi koko maailmassa. Rinteellä ja Marinilla ei ollut mitään tekemistä sen kanssa.\nEi koronasta ole tässä avauksessa kukaan mitään puhunut, vaan valtion rahan huonosta käytöstä, jota sossut jo ennen koronaa sanoi, että nyt ei säästellä. Koronan haittana nyt kaikki tietää. Sipilän hyvästä hoidosta oli puhe, niin talouteen kuin työllisyyteenkin.\nSitten tuli kepulainen ja sanoi ÄLÄ TEE TYÖTÄ SAMAN SAAT MAATALOUSTUKIAISILLA.\nSitten tuli Kulmuni Vanhanen ja Saarikko ja sanoi nyt otetaan velkaa ja paljon.\nPÄINVASTOIN, HILLITSIVÄT VASEMMISTON VELKAA.\nKyllä valtiovarainministeri on päävastuullinen valtionvelasta. Siis Kulmuni, Vanhanen ja Saarikko.\nToivoisiSipilää takaisin pääministeriksi !


Studio-huoneiston suunnittelu - epätavallisen - Design-blogi\nStudio-huoneiston suunnittelu - epätavallisen\n01-03-2018 Suunnittelu ja sisustus\nTämäntyyppisen asuintilan ominaispiirre on väliseinien puuttuminen, asuintilojen jakaminen huoneisiin.\nNe korvataan verhoilla, huonekaluilla, baareilla ja huonekaluilla. Perusteellisesti suunnitellut studio-huoneiston design luo mukavan ilmapiirin ja sopii sen asukkaiden makuun.\nTällainen asuminen on tehtävä ottaen huomioon sen asukkaiden mieltymykset, ammatit ja tottumukset.\nYksi tarvitsee mielenrauhaa, toiset usein haluavat järjestää erilaisia vieraita.\nSuunnittelua voidaan tehdä millään tavalla olemassa olevista monista, on välttämätöntä, että hän lähestyi siinä elävää elämäntapaa ja vastasi sen moniin tarpeisiin.\nSuunnitelman tärkein tekijä on tilan jakaminen vyöhykkeisiin. Tämä on erittäin tärkeää huoneissa, joissa on pieni neliö.\nTärkeimmät alueet on otettava huomioon: olohuone, lasten huone, makuuhuone, työalue, ne on korostettava, välttäen ylikuormitusta tarpeettomilla esineillä. Katso studion huoneiston kuva.\nYksi pienen huoneiston - studion - suunnittelun eduista on huomattava, nimittäin osioiden puuttuminen.\nTämän seurauksena vyöhykkeiden jakautuminen perustuu omistajan tarpeisiin ja toiveisiin. Lisäksi huonekalujen uudelleenjärjestelyn avulla on mahdollista muuttaa asunnon tilannetta.\nSuunnitelmaa laadittaessa sinun tulee koordinoida huolellisesti huonekalujen sijainti valaistuksen mukaan. On erittäin tärkeää hyödyntää käytettävissä olevaa tilaa ja muistaa mukavuutta.\nAluksi määräytyy kylpyhuoneen sijainti, joka on aidattu. Lisäksi on aika aloittaa vyöhykkeiden sijoittaminen jakamalla ne mahdollisimman suuriksi eri tasolattiat, valaistus- tai kannettavat näytöt.\nKuten edellä mainittiin, huonekalut auttavat täysin vyöhykkeiden jakautumiseen. Kipsilevyn käyttöä käytetään usein myös yksinkertaisten osioiden muodostamiseen moderniin studiohuoneistoon. Sen avulla päähuoneesta on mahdollisuus keittiöön ilman, että se vahingoittaa tilaa.\nLattiat voivat myös määrittää avaruuden rajat. Keittiö ja eteinen voidaan laatoittaa, ja huoneessa on laminaatti tai muu materiaali.\nKeittiön muotoilu on helppoa, mutta samalla on tarpeen näyttää luovaa ajattelua ja hieman mielikuvitusta. Koristelun tärkeimpien yksityiskohtien jakaminen muodostaa sopivan keittiön - ruokailuhuoneen. Lisäksi siellä on tontti virkistysalueelle.\nAlhaisella korokkeella voit helposti valita keittiötilan. Jotta sisustus olisi omaperäistä, se voidaan valmistaa aaltoilevassa muodossa, joka näyttää hyvin tyylikkältä ja esteettiseltä.\nKäyttämällä baari-laskuria, joka erottaa olohuoneen ja keittiön, voit ratkaista ruokapöydän tarpeen. Samat yksityiskohdat kuin sisustus, korkeat tuolit ovat täydellisesti yhdistettyjä, jotka eivät myöskään vie paljon tilaa.\nNäin ollen keittiötila ei saa ylittää tilaa huoneesta ja sisältää tarvittavat osat ja laitteet yleistä mukavuutta varten.\nErinomainen ratkaisu nykyiseen tilanteeseen olisi tilata keittiö, joka on yksilöllisen kokoinen.\nTämä vaihtoehto on suosittu, koska se antaa mahdollisuuden määrittää itsenäisesti tarvittava määrä hyllyjä, laatikoita sekä jääkaapin, kaasuliesi ja pesuallas.\nVyöhykkeiden muodostamisen vaihtoehdot\nOptimaalisen sisätilan luomiseksi on tarpeen suunnitella kaikki studiohuoneiston suunnittelun ajatukset paperilla tai sähköisessä muodossa.\nTämä mahdollistaa yksityiskohtaisten yksityiskohtien laatimisen studiohuoneiston suunnitteluun, ennen kuin saat tarvittavat muutokset.\nVyöhykkeet jakautuvat keskitytään vuokralaisen mieltymykseen. Joku tykkää tilavasta keittiöstä, ja joku tuntee tarpeen tilavan olohuoneen. Voit valita kodin kuvan ja tehdä siitä houkuttelevan ja kätevän kaikille.\nKuva yksinomainen design-studio-huoneisto\nEdellinenKipsilevyn katot olohuoneeseen - kuvat parhaista\nSeuraavanaCorner desk - 105 valokuvayhdistelmää sisätiloissa\nSuora keittiö sohva pieni keittiö\nMikä tapetti valita keittiöön - valinnan perussäännöt\nOlohuone englantilaiseen tyyliin (valokuva) - tiukkuus ja\nMakuuhuone 13 neliömetriä. m. - 70 design-valokuvaa\nJääkaappi ei frost 2019\nKeittiöbaarin laskuri - 110 valokuvaa ideoista, miten\nKasvihuone "harvest" (23 kuvaa)\nIstutetaan tomaatteja avoimeen maahan


Käyttöohje — JulkICT wiki\nSijainti: Pääsivu / Käyttöohje\nEtusivun ylärivissä, JulkICT-logon alla, ovat sivuston ylätason valintalaatikot. Pääsivu palauttaa sivuston päätasolle, Juhta, Kuntauudistus, Avoin data, Projektit ja Kuntatieto ovat varsinaiset materiaaliosiot, joiden alta löytyy sivustolla oleva aineisto. Käyttäjät-valinnasta voi etsiä muita sivuston rekisteröityneitä käyttäjiä hakukriteereillä ja Käyttöohje tuo tälle sivulle.\nSivuston käyttäminen ei edellytä rekisteröitymistä. Rekisteröitymättömillä käyttäjillä on pääsy ainoastaan julkiseen materiaaliin. Rekisteröitymättömät käyttäjät eivät voi lisätä sivustolle tiedostoja.\nKorotettujen oikeuksien saamiseksi ota yhteys [sivun ylläpitoon tai omaan yhteyshenkilöösi]. Ryhmään liittämisen jälkeen siihen kuuluvat alueet tulevat näkyviin automaattisesti.\nSeuraavassa pikaohjeita yleisimpien toimintojen käyttämiseksi (vain rekisteröityneille käyttäjille):\nOmia tietojaan voi muuttaa valitsemalla oikean yläkulman pudotusvalikosta Asetukset ja avautuvasta näkymästä välilehden Henkilökohtaiset tiedot.\nTiedostojen lisäämiseksi navigoi ensin siihen kansioon, minne haluat tiedoston lisätä, ja sen jälkeen pudostusvalikosta "Lisää uusi..." valitse Tiedosto. Nyt voit valita lisättävän tiedoston ja antaa siihen liittyviä kuvailutietoja.\nUuden uutisen voit lisätä valitse päätasolta Uutiset ja valitsemalla "Lisää uusi..." -valikosta Uutinen (muita vaihtoehtoja ei tässä vaiheessa olekaan tarjolla).


Ja tässä linkki :)\nKotisivut: http://Lumipyry.suntuubi com/\nTervetuloa aivan uuteen soturikissaroolipeliin, nimeltä Lumipyry! Pääset seikkailemaan uusien klaanien joukoissa uudella reviirillä, ja saamaan uusia kokemuksia, jotka vahvistavat sinua soturina!\nTule vilkaisemaan, ja jättämään tassunjälkesi vieraskirjaamme!\nSe ei ole tavallinen järvi. Kerrotaan, että Järvelle astuva voi nähdä kaiken tai olla näkemättä mitään. Muukalainen voi löytää itsensä tai kadottaa koko olemassaolonsa. On vain varottava astumasta harhaan."


Tytön neulottu jakku\nKoko: 74/80 – 86/92 – 98/104 cm, rinnan ympärys 56-60-64 cm, nutun pituus 26-28-30 cm, hihan sisäpituus 17-18,5-20 cm\nLanganmenekki: teetee Hilla vihreä (09) 100-100-100 g, (50g/180 m,100% puuvilla)\nMallineuleet: 2 o, 2n -joustinta, palmikkoa, pitsineuletta ruutupiirroksen mukaan\nPuikot: puikot nro 2,5 ja 3 tai käsialan mukaan\nTiheys: 26 s = 10 cm pitsineulosta ruutupiirroksen mukaan\nMuuta: 4-5-5 nappia\nTaka- ja etukappaleet neulotaan yhtenä kappaleena kainaloon asti\nLuo nro 2,5 puikoille 148-156-168 s. Neulo 1 s o, neulo *2 o, 2n*, toista *-* kunnes jäljellä on 3 s, neulo 2 o + viimeinen s o. Reunimmaiset s:t ovat saumanvarasilmukat (sv), neulo ne oikealla o ja nurjalla n. Kun joustimen korkeus on 2,5 cm, vaihda työhön puikot nro 3 ja jatka seuraavasti:\nNeulo sv, 2 o, 1 n, neulo seuraava s o sekä etu- että takareunastaan oikein, 2o, neulo seuraava s o sekä etu- että takareunastaan oikein, 1 n. Jatka pitsineuloksen ruutupiirroksen mukaan.\nHuom! Kavenna 2-0-2 s tasaisesti 1.krs:n aikana. Kun jäljellä on 9 s, neulo 1 n, neulo seuraava s o sekä etu- että takareunastaan oikein, 2o, neulo seuraava s o sekä etu- että takareunastaan oikein, 1 n, 2 o + sv.\nEtureunoissa, kappaleen molemmin puolin palmikon kohdalla on 11 s ja niiden välissä pitsineulosta 128-138-148 s.\nKun olet neulonut joustimen jälkeen pitsineulosta 12,5-13,5-14,5 cm, neulo seuraavasti:\nNeulo työn oikealta puolelta 35-38-39 s, päätä 6-6-8 s, neulo 68-72-76 s, päätä 6-6-8 s s, neulo\n35-38-39 s. Neulo etu- ja takakappaleet erikseen.\nNeulo nurja krs. Kavenna työn oikealla puolella puikon alussa, 2 s:n sisäpuolella, 16-18-19 x 1 s joka 2. krs tehden ylivetokavennus.\nKun olet tehnyt kädentien kavennuksen 12-14-16 x, ota puikon lopusta 9-9-9 s apulangalle ja päätä vielä pääntien kulmassa 3 x 2 s, 1 x 1 s – 1 x 3 s, 2 x 2 s, 1 x 1 s – 1 x 3 s, 2 x 2 s, 1 x 1 s joka 2. krs.\nPäätä viimeiset 3 s.\nKavenna kappaleen molemmin puolin 19-21-22 x 1 s joka 2. krs. Tee puikon alussa, 2 s:n sisäpuolella ylivetokavennus ja puikon lopussa, neulo 2 s:n sisäpuolella 2 o yhteen.\nJätä s:t odottamaan. = 30-30-32\nLuo nro 2,5 puikoille 42-42-46 s s. Neulo 2 o, 2 n –joustinta 2,5 cm. Vaihda työhön puikot nro 3 ja aloita pitsineulos ruutupiirroksen oikeasta reunasta laskien 4.-4.-2. ruudusta. Jos kerros alkaa ruutupiirroksessa langankierrolla, neulo se oikein ja kerroksen lopussa neulo ylivetokavennuksen merkin kohdalla s oikein.\nKun olet neulonut joustimen jälkeen 1-1,5–1,5 cm, lisää 1 s kappaleen molemmin puolin 1 s:n sisäpuolella. Toista lisäykset vielä 5 x 1 s aina 2,5 cm välein – 3 x 1 s aina 1,5 cm välein, 5 x 1 s aina 2 cm välein = 54-58-64 s\nKun kappaleen korkeus on joustimen jälkeen 14,5–16-17,5 cm, päätä kappaleen molemmin puolin puikon alussa 4-4-5 s. = 46-50-54 s\nKavenna puikon alussa, 1 s:n sisäpuolella, 15-17-18 x 1 s joka 2. krs tehden ylivetokavennus.\nSamanaikaisesti kavenna puikon lopussa, 1 s:n sisäpuolella, 18-20-21 x 1 s joka 2. krs neuloen 2 o yhteen.\nKun olet tehnyt viimeisen kavennuksen puikon alussa ja neulonut vielä kerroksen nurjalta, päätä puikon alussa 3-3-3-2 s – 4-3-3-3 s – 4-4-4-3 s joka 2.krs, tee samanaikaisesti kavennuksia puikon lopussa.\nNeulo vasen hiha raglan kavennuksissa peilikuvana.\nOmpele sivusaumat ja hihan alasaumat. Ompele hihat miehustaan.\nOta etureunan apulangalla olevat s:t puikolle, neulo o, kavenna palmikon kohdalta 2 s, (=7 s), poimi pääntieltä 10-11-11 s, poimi hihasta 9-12-13 s, neulo takakappaleen apulangalla olevat 28-28-30 s, poimi toisesta hihasta 9-12-13 s, poimi pääntieltä 9-10-10 s, ota etureunan apulangalla olevat 9-9-9 s puikolle, neulo o, kavenna palmikon kohdalta 2 s. = 80-88-92\nNeulo sv, neulo 2 o, 2 n –joustinta, viimeinen s on sv. Kun joustimen korkeus on 2,5 cm, päätä s:t löyhästi neuloen niin kuin ne ovat.\nPoimi etureunasta puikolle langalla neuloen 64-68-72 s. Neulo 3 o, 2 n, *2 o, 2 n*, toista *-* kunnes jäljellä on 3s, neulo ne o. Neulo joustinta 10krs. Päätä s:t löyhästi neuloen niin kuin ne ovat.\nPoimi silmukat kuten vasemmasta etureunasta. Neulo 4 krs, tee napinlävet vastaaviin kohtiin vasemman etureunan merkkilankojen kanssa. Tee napinläven kohdalla langankierto + 2 syhteen.\nNeulo yhteensä 10 krs, päätä s:t kuten edellä.\nPäättele langat. Ompele napit.\nota 3 s apupuikolle työn eteen, neulo 3 o, neulo apupuikon s:t o\nota 3 s apupuikolle työn taakse, neulo 3 o, neulo apupuikon s:t o\nAloita ruutupiirroksen neulominen oikeasta reunasta ja toista tummennettua aluetta miehustassa 11-12-13 kertaa, hihassa 3 x ja neulo ruutupiirros loppuun.\nylivetokavennus (nosta s neulomatta puikolle, neulo 1 o, nosta neulomaton neulotun yli)


A Smith and Wesson beats four aces: Vapaan tahdon harha\nMinua tuo kytkinjuttu ei erityisemmin hämmästytä, eikä kovinkaan monet muutkaan ihmisiin käyttäytymiseen liittyvät asiat.\nJos vaikka tarkkailee itseään sellaisessa tilanteessa jossa on tavallaan pakotettu satunnaisesti valitsemaan esim oikean ja vasemman näppylän välillä useita kertoja peräkkäin, eli kun tuon päätöksen teko ei riipu millään tapaa ulkoisesta ärsykkeestä, eli täytyisi tehdä täysin muka satunnainen päätös että painasinko nyt oikeaa vai vasempaa niin sitä ei oikein pysty analysoimaan mistä päätös tulee.\nIhmisten tietoisuus niin itsestään kuin kaikesta muustakin on kohtuullisen heikolla kantilla.\nPinnallisesti ajatellen pystyy seuraamaan helposti omaa ajatuksen juoksuaan kun joutuu yrittää generoimaan painalluksia, mutta toisaalta ainakin itse kykenen olla täysin verbaalisesti ajattelematta mitään silloin kun painelen näppäimia ja muulloinkin.\nEsim. jos kokeilee tuota siten että pistää verbaalisen ajattelun sivuun ja alkaa rapyttää niin silloinkin ei pysty kunnolla tekemään satunnaisesti koska silti saa sormenpäiden lihaksien väsymyksen kautta ärsykkeitä jotka ilmoittavat että nyt toisella sormella on näpytelty enemmän kun toisella ja se on aika vaihtaa puolta.\nIhminen koko toiminta perustuu ärsykkeisiin ja niihin reagointiin.\nVeikkaan että ihmisen toiminnassa ei ole lainkaan satunnaisuutta, vaan kaikki johtuu erilaisista ärsykkeistä ovat ne sitten tietoisia tai tiedostamattomia.\n17/8/13 11:46 ip.\nMinulla on kotieläin. Mutta ei sillä ole sielua sen enempää kuin minullakaan. Kun me kuolemme, me kuollaan. Sen pituinen se.\n18/8/13 9:58 ap.\nniin sitä ei oikein pysty analysoimaan mistä päätös tulee\nTotta. Kun asiaa pysähtyy ajattelemaan, niin selvästikin meillä on joku "oma tahto" jonka tekemiä ratkaisuja älyllinen minämme ihmettelee. Kuten toteat, ärsykkeet ohjaavat toimintaamme ja aivoissa oleva "minä" on vietävissä kuin se kuuluisa litran mitta.\nMutta ei sillä ole sielua sen enempää kuin minullakaan.\nEn ymmärrä miten kenellekään voi nousta mieleen ajatus, että eläimellä on sielu.\n18/8/13 11:21 ap.\nEikö ihminen ole vain koulutettu apina eli eläin? Hindut ja buddhalaiset uskovat, että ihmiset jälleen syntyvät ihmisen tai jonkin muun eläimen muodossa. Tällöin eläimilläkin olisi sielu.\n18/8/13 2:07 ip.\nDawkins, kuten muutkin ateistit joutuvat väistämättä turvautumaan psykologiseen harhaan. He päättelevät (eivät aukottomasti todista) jonkin aivotoiminnon alkuperäisen käyttötarkoituksen, ja kun sama toiminto on käytössä kristinuskossa, he katsovat selittäneensä kristinuskon tai sen osan psykologisena oikkuna. Ateistit joutuvat aina käpertymään selityksissään irrationaalisesti ja epäloogisesti psykologiaan. Havainnollistan miksi tämä lähtökohta on non-sequitur.\nSilmät ovat alunperin olleet osa aivokudosta, josta ne ovat kehittyneet sofistikoituneemmiksi silmiksi aikojen kuluessa. Silmien alkuperäinen käyttötarkoitus oli auttaa ruoan löytämisessä, vaarojen ja esteiden välttämisessä, vastustajien nujertamisessa ja/tai parittelukumppanin löytämisessä. Nykyisin ihmiset käyttävät silmiään esim. mikroskoopilla mikrobien tutkimiseen ja kaukaisten galaksien havainnointiin. Ateistisen logiikan mukaan nykyaikaisten silmien käyttötarkoitusten tulosten täytyy olla harhoja, koska silmiä ei alunperin "suunniteltu" siihen tarkoitukseen. Ateistit käyttävät tätä metodia kristinuskoa vastaan (e.g. agency detection module, awareness of presence module and natural agency module), mutta eivät loogisesti samalla lailla tiedettä vastaan. Kristinusko on otollinen kohde tällaisen huuhaa-ajattelun hyökkäyksille, koska kristinusko kattaa koko elämän ja siten potentiaalisesti kaikki psykologiset prosessit. Kaikille kristinuskon toiminnoille voidaan löytää jokin alkuperäinen psykologinen käyttötarkoitus, joka edelsi kristinuskoa. Näillä ei kuitenkaan ole mitään tekemistä Jumalan olemassaolon kanssa ja kristinuskon ilmoituksen totuudellisuuden kanssa, samalla lailla kuin silmien ruoanetsintä, vastustajien nujertamis, jne. tarkoituksilla ei ole mitään tekemistä sen kanssa ovatko galaksit totta vai harhaa. Kristinusko ja Jumala ottavat kaikki psykologiset prosessit *uuteen* käyttöön samalla tavalla kuin silmätkin voidaan ottaa kaikissa uusissa tilanteissa uusiin, alkuperäisistä poikkeaviin käyttöihin. Jos joku ateisti haluaa kieltää sen mitä edellä sanon, hän joutuu kieltämään loogisesti myös evoluution, jonka välttämättömiin tekijöihin kuuluu se, että erilaisia ominaisuuksia aletaan käyttää alkuperäisistä poikkeavilla tavoilla, esim. eviä raajoina maalla liikkumiseen, ja raajoja siipinä lentämiseen.\n18/8/13 2:24 ip.\nNäiden loogisten ja rationaalisten syiden takia en hyväksy mitään psykologista evidenssiä perusteluina Jumalasta ja kristinuskosta keskusteltaessa.\nPidän sivuseikkana sitä tekniikkaa, jolla Jumala ottaa sielut luokseen. Ehkäpä meidän maailmankaikkeudellamme on lomittainen rinnakkaistodellisuus, jonka kanssa me emme pysty olemaan tekemisissä, mutta joka pystyy olemaan tekemisissä meidän kanssamme. Maailmankaikkeudessa ja atomeissa on niin paljon tyhjää, että se ei ole fysikaalisesti vaikeaa tai mahdotonta, siitä huolimatta että tiukasti pakatussakin todellisuudessa voi olla lomittaisia todellisuuksia jotka ovat epäsymmetrisesti vuorovaikutuksessa toisiinsa. Ehkäpä aivot 'kuvataan' kuin 3-D filmille ja herätetään kuoleman jälkeen eloon parannetussa muodossa. Tai, fyysikot ovat tutkineet sitä mahdollisuutta, että maailmankaikkeus ja kaikki siinä oleva on supertietokonesimulaatiota. Todellisuutemme olisi jokin lyhyt esim. 10 sekunnin viipale, jossa on vähän menneisyyttä, nykyhetki ja vähän tulevaisuutta jotka kiitävät eteenpäin, ja jotka lasketaan supertietokoneessa. Tässä vaihtoehdossa sielut voidaan helposti valikoida ja poimia maailmasta kuolemanjälkeiseen elämään. Yliluonnollisen tarkasti elämälle mahdolliseksi ja sopivaksi säädetty maailmankaikkeutemme saisi tässä mallissa luonnollisen selityksen. Joka tapauksessa yliluonnollisen tarkasti säädetty maailmankaikkeutemme on Jumalan 'allekirjoitus', joka pakottaa myös ateistien omat kädet tuottamaan todistusta Jumalasta sopivasti juuri silloin kun ihmisellä alkaa olla taipumusta ateismiin sekularismin myötä.\nJeesuksen mukaan sielut eivät odota ylösnousemusta, vaan se tapahtuu pian kuoleman jälkeen. Jeesus sanoo väitellessään saddukeuksien kanssa (jotka eivät usko ylösnousemukseen): "Mutta ylösnousemuksesta puheenollen - ettekö ole lukeneet, mitä Jumala on teille sanonut: 'Minä olen Abrahamin Jumala, Iisakin Jumala ja Jaakobin Jumala'? Ei hän ole kuolleiden Jumala vaan elävien."\n18/8/13 2:26 ip.\nJeesuksen mukaan sielut eivät odota ylösnousemusta, vaan se tapahtuu pian kuoleman jälkeen.\nJeesuksen opetuksia voi tulkita eri tavoilla, mutta luterilaisen opetuksen mukaan kuolleet herätetään viimeisenä päivänä.\nEhkäpä meidän maailmankaikkeudellamme on lomittainen rinnakkaistodellisuus, jonka kanssa me emme pysty olemaan tekemisissä, mutta joka pystyy olemaan tekemisissä meidän kanssamme.\nKuten totesin, uskonnollisuus on valtaosalle ihmisiä täysin luonnollinen ja ristiriidaton kokemus. Jostain syystä näin ei kuitenkaan ole kaikille. Ero on ilmeisesti selitettävissä aivojen erilaisella toiminnalla. On siis mahdollista, että meillä ei ole vapaata tahtoa, joskin se on hyvin pitkälti määrittelykysymys. Jos itse päätän kirjoittaa krijotusvrheen, niin ilmiselvästi lopputulos on oma päätökseni. Se, missä vaiheessa päätöksen tein havainnollistaakseni esimerkillä väitettäni, on vielä epäselvää.\nJos tein päätökseni tietoisuuden tasolla, voinee todeta että minulla on vapaa tahto. Jos tein päätöksen perustuen aiemmin hyviksi havaitsemiini malleihin vastavanlaisesta tilanteesta selvitymiseen, niin kyse ei ehkä olekaan vapaasta tahdosta.\nJos meillä ei ole vapaata tahtoa, niin silloin käsitys uskonnoista joutuu luonnollisesti aika lailla uuteen harkintaan. Tuo mitä toteat silmistä on huono esimerkki. Eri lajeilla on erilaisia silmiä. En oikein ymmärrä mihin pyrit, joten jos keksit paremman esimerkin joka alleviivaa väitettäsi paremmin niin mielelläni lukisin.\n18/8/13 3:29 ip.\nKT, se on "huono" esimerkki juuri sen takia, että sen tarkoitus on peilata sitä tapaa, jolla ateistit väärinkäyttävät psykologiaa kristinuskoa vastaan. Tarkoitukseni oli, että pitäisit sitä "huonona" esimerkkinä. Esim. agency detection module väittää, että jos ihminen liikkuu hämärässä metsäpolkua pitkin, hänellä on useimmiten taipumus vaistomaisesti tulkita äkillisiä tai riittävästi taustasta erottuvia liikkeitä ja ääniä jonkin uhkaavan elollisen aiheuttamiksi. On turvallisempaa varautua potentiaaliseen elollisten hyökkäykseen silloin tällöin turhaan kuin jättää varautumatta. Tästä vedetään olettamuksellinen aasinsilta siihen, että ihminen tulkitsee elollisuutta olevan kaikkialla liikaa. Tämä on lähtökohtaisesti väärä päätelmä. Äänet ja liikkeet saavat ihmisen non-spesifiin valmiustilaan, kiinnittämään huomiota niiden lähteeseen, kääntämään pään/katseen ja kehon siihen suuntaan, pyrkimään saamaan lisää informaatiota, siristämään silmiään ja heristämään kuuloaan tms. Ihminen ei ole lyönyt mielessään lukkoon sitä mikä äänen tai liikkeen aiheutti, ei ole päättänyt, että kyseessä olisi elollinen olento/elolliset olennot. Valmiustila kattaa muiden vaihtoehtojen ohella valmiuden myös elollisten hyökkäykseen; sen on pakko kattaa ne, koska elollisten hyökkäykset kuuluvat eniten uhkaaviin vaihtoehtoihin. Signaalin lähde voi olla harmiton eläin, vaarallinen kaatuva eloton puu, hyökkäävä leijona, tuulen aiheuttama raksahdus oksistossa, putoavan oksan ääni tms., ja juuri sen oikean vaihtoehdon ihminen pyrkii saamaan selville ennenkuin tekee loppupäätelmän. Kun ihminen on saanut riittävästi informaatiota, hän voi tilanteesta riippuen lopettaa valmiustilan, jatkaa valmiustilassa kunnes potentiaalinen uhka on poistunut tai vastata uhkaan, esim. väistää elotonta kaatuvaa puuta hyppäämällä pois sen tieltä.\nOk, ateistien agency module detection on virheellinen tai vähintäänkin puutteellinen teoria. Mutta teeskennellään että se ja kaikki muut ateistien uskonnollis-psykologiset teoriat ovat täsmällisesti oikeassa. So what? Jumalan olemassaolo ei ole millään lailla riippuvainen siitä minkälaisia me olemme. Vaikka meillä olisi taipuvaisuus olla uskomatta Jumalaan, Jumalan olemassaolo ei siitä vähene, tai vaikka meillä olisi taipumus uskoa Jumalaan, hänen olemassaolonsa ei siitä lisäänny. Jumalan olemassaolo on täysin meistä ja meidän psykologiastamme riippumaton asia, jonka osalta meidän täytyy tehdä erillinen rationaalinen päätös. Ihmisellä on samanlaisia taipumuksia tai potentiaalisia taipumuksia tieteelliseen tutkimukseen (novelty seeking; curiosity; the need to know and come to conclusion; disposition to form coherent and logical narratives [at least inside the narrative]; etc.), mutta näitä taipumuksia tai niiden puutteita ei voi käyttää falsifioimaan tai verifioimaan kutakin tutkittavana olevaa asiaa (Tyyliin: ihmisillä on taipumus tieteeseen; ergo kaikki tieteen tulokset ovat roskaa). On ateisteilta epäloogista kohdistaa asiaankuulumattomia psykologisia narratiiveja kristinuskoon, mutta jättää tekemättä täsmälleen samanlaiset narratiivit tieteen osalta. Jumalan olemassaolo on meidän psykologiamme ulkopuolinen kysymys (ja vastaus), kuten toivottavasti nekin tieteet, jotka käsittelevät ihmisen ulkopuolisia asioita.\n18/8/13 6:05 ip.\nSikäli kuin ihmisillä on taipumusta Jumal-orientaatioon, on vain hyväksi, että taipumus kohdistuu asiaankuuluvaan kohteeseen, Jumalaan. Ihmisen taipumusten ja kykyjen alkeellisemmilla alkuperillä ei ole mitään merkitystä meidän nykyhetkemme kannalta. Ihmisen usko on kehittynyt kehittynyt reaalisesta ateismista polyteismiin ja kun ihminen on ollut siihen kykenevä, usko on noussut siihen monoteistiseen korkeuteen, jossa se nyt on. Ateismi on paluuta alkeelliseen alkutilaan, käsinkosketeltavaan ja silmin havaittavaan, käpertymistä itseen ja lähiympäristöön.\nSilti voimme vielä lopuksi esittää kysymyksen siitä, että jos ateistien psykologiset narratiivit ovat edes osittain oikeassa, miksi maailmankaikkeus tuottaa sitkeästi ihmisille taipumuksen Jumala-orientaatioon; ja jos ihmiset luopuvat Jumalasta, se johtaa negatiivisiin seurauksiin ja pseudo-uskontoihin, joiksi esim. julistava ateismi ja liberalismi voidaan lukea. Voisimmehan helposti kuvitella maailmankaikkeuden, joka tuottaa ihmisille taipumuksen ateismiin, ja suosii ateismia. Ehkäpä Jumalallisella luovan työn narratiivilla on sormensa pelissä tässäkin asiassa.\nJeesus ilmoitti, että Abraham, Iisak ja Jaakob olivat *jo kauan ennen Jeesuksen aikaa* nousseet kuolleista; sitä vanhimpiin raamatun teksteihin viittaava elävien Jumala tarkoittaa (Moos 3:6). Minulle se riittää merkiksi siitä, että ylösnousemus tapahtuu suhteellisen pian kuoleman jälkeen. Jeesus itse nousi kolmantena päivänä kuolemansa jälkeen. Jeesuksen elämä ja kuolema oli esimerkkinä muille, joten kolmantena päivänä ylösnouseminen on todennäköisesti normaali tapa.\n18/8/13 6:22 ip.\ntarkoitus on peilata sitä tapaa, jolla ateistit väärinkäyttävät psykologiaa kristinuskoa vastaan.\nPuhumme ehkä vähän eri aiheista nyt. Psykologiaa ei käytetä kristinuskoa vastaan, tai ainakaan minä en käytä. Totesin alkuperäisessä kirjoituksessa, että nykytutkimusten mukaan uskovaisten ja ateistien aivoissa on erilainen toiminta suhteessa auktoriteetin (lue: Jumalan) antamiin keskenään ristiriitaisiin viesteihin. Ateistin syyttäminen psykologian väärinkäytöstä on kuin - vertaustasi käyttäen - värisokean paheksuminen siitä, ettei hän erota punaista vihreästä. Tai kehitysvammaisen arvosteleminen siitä, että hän ei kykene huolehtimaan itsestään. Me olemme erilaisia ja se tulee hyväksyä. Ja jos ei sitä hyväksyisikään, sen kanssa on vaan kyettävä elämään ilman, että syyllistää toista osapuolta.\nJumalan olemassaolo on täysin meistä ja meidän psykologiastamme riippumaton asia, jonka osalta meidän täytyy tehdä erillinen rationaalinen päätös.\nTäysin samaa mieltä. Uskonto on väline hallita massoja - Jumalan olemassaolo on riippumaton uskonnoista.\nJeesus ilmoitti, että Abraham, Iisak ja Jaakob olivat *jo kauan ennen Jeesuksen aikaa* nousseet kuolleista\nKuten totesin, Jumalan olemassaolo on riippumaton uskonnoista ja tässäkin tapauksessa siis luterilainen kirkko tulkitsee Jeesuksen sanomaa ilmeisen virheellisesti. Tai sitten joku sitten Jeesusta siteerataan väärin.\n18/8/13 9:09 ip.\nmihin vastaukseni hävisivät?\n19/8/13 12:27 ip.\nEi oo näkyny, eikä ollu roskapostissakaan :(\n19/8/13 1:10 ip.\nKalvinistitahan ( ainakin jotkut ) kiistävät vapaan tahdon ja luterilaisuuskin suhtautuu siihen vähintään epäilleen.\n19/8/13 2:19 ip.\nmainitsin ateistien yleisesti väärinkäyttävän psykologiaa kristinuskoa vastaan, en maininnut sinua. Tosin vaihtoehdot ovat ateisteille aika vähissä tämän suhteen, siksi psykologian väärinkäyttö on niin yleistä. Kuitenkin kirjoitat viittaamalla psykologisiin tutkimuksiin: "Totesin alkuperäisessä kirjoituksessa, että nykytutkimusten mukaan uskovaisten ja ateistien aivoissa on erilainen toiminta suhteessa auktoriteetin (lue: Jumalan) antamiin keskenään ristiriitaisiin viesteihin." Suurin osa näistä ristiriitaisuuksista on tulkinnallisia virheitä tai tilanteita, joissa raamatullisten auktoriteettien hierarkiaa ei ole käytetty asianmukaisesti virheiden karsintaan. Nämä virheet voidaan karsia helposti pois. Loput ovat joko inhimillisistä virheistä tai puutteellisuuksista johtuvia, koska Jumalan sana on tullut inhimillisen suodattimen läpi. Nämä voidaan karsia pois käyttämällä ns. tervettä järkeä. En viittaa tällä ihmeisiin, joita Jeesus ja muut profeetat tekivät, ne ovat osa kristinuskoa.\nTähän päivään mennessä en ole nähnyt ateistien tekevän yhtään mitään niille ristiriitaisuuksille ja virheille, joita ateismiin sisältyy, ja joita olen heille osoittanut. Minun on kai tulkittava asia niin, että ateistit eivät halua tehdä niille mitään. Ilmiselvästi mainitsemasi my side bias psykologia toimii ateistien aivoissa, joka johtaa välinpitämättömyyteen ristiriitaisuuksien suhteen, automaattiseen positiiviseen suhtautumiseen omaa kantaa puoltavaan informaatioon, automaattiseen negatiiviseen emotionaaliseen suhtautumiseen (lack of rational processing) omaa kantaan vastustavaan informaatioon, jne. Agnostikot ovat olleet paljon vastaanottavaisempia virheiden ja ristiriitaisuuksien korjauksille.\nKristinuskossa täytyy olla hierarkia, jossa Jeesus on ylimpänä, ja häntä edeltävät ja hänen jälkeensä tulevat ovat alempana. Sikäli kuin nämä ovat ristiriidassa keskenään, Jeesus on tärkeämpi lähde. Monet muutkin ovat huomanneet, että Paavali oli valitettavasti ensimmäinen kristinuskon korruptoija, ja hän muistuttaa lausahduksellaan "Olin kaikkea kaikille" erehdyttävän paljon nykyaikaista liberaalia "Kaikkea kivaa kaikille." Kaikkea kaikille on räikeästi Jeesuksen opetuksen vastaista. Muitakin, suurimmalta osin edellisestä seuraavia virheitä Paavali tekee. Paavalin sanomalla on kaikesta huolimatta tärkeä merkitys, mutta se pitäisi suodattaa huolellisesti Jeesuksen sanoman siivilän läpi. Muussa tapauksessa päädytään ristiriitaisuuksiin ja Jeesuksen sanoman vastaisuuksiin.\nKristinuskon alkuperäisenä tarkoituksena ei ollut hallita massoja, vaan toimia kristittyjen puolesta, kristittyjen eduksi. Kristinuskon korruptoiminen eliitin hallinnan välineeksi on tehnyt kristinuskosta osan liberaalia systeemiä, liberalismin (ei kristinuskon) julistajan. Kristittyjen tehtävänä on herättää henkiin todellinen ja ajaton kristillisyys.\n19/8/13 2:58 ip.\nKommentoin hieman jälkijättöisesti.\nHe päättelevät (eivät aukottomasti todista) jonkin aivotoiminnon alkuperäisen käyttötarkoituksen, ja kun sama toiminto on käytössä kristinuskossa, he katsovat selittäneensä kristinuskon tai sen osan psykologisena oikkuna.\nEn tiedä, mitä tarkoitat "käyttötarkoituksella" tässä yhteydessä. Aivotoiminnoilla, kuten muillakin biologisilla piirteillä (myös mainitsemallasi silmällä) ei ole mitään "alkuperäistä käyttötarkoitusta". Tarkoitus on relatiivinen ja subjektiivinen käsite, se on intention ja objektin välinen suhde. Vasaran käyttötarkoitus on vasarointi, mutta tämä ei ole vasaran ominaisuus, vaan ihmisen sille antama tarkoitus.\nSilmän "käyttötarkoitus" ei ole ravinnon löytäminen tai vaarojen välttäminen, vaan nämä ovat asioita, joiden todennäköisyys on suurempi, koska eliöllä on silmä. Näiden "tarkoitus" on ihmisen tulkintaa, ns. todellisuudessa kyse on prosessista, jossa "tarkoitukseksi" nimittämämme tapahtuma (ravinnon löytäminen esimerkiksi) on "välineen" (esimerkiksi silmä) myötä todennäköisempi, ja tämä johtaa takaisinkytkentään, jossa välineeksi nimittämämme piirre säilyy.\nAgentuurin havaitseminen ei ole perustelu ateismille. Ihmisellä on taipumus pyrkiä tunnistamaan agentuuria, koska tästä taipumuksen hyödyt ovat sosiaaliselle eläimelle ilmeiset. Uskonnoissa joissa jumalien tahtoa, intentioita ja agentuuria käytetään selityksenä, tätä agentuurin tunnistamista käytetään sellaisten asioiden selittämiseen kuin säätilat, kulkutaudit, luonnonkatastrofit, evoluutio, vuorovedet jne.\nNämä ovat tosiasioita, jotka, aivan kuten toteat, ovat riippumattomia jumalien olemassolosta. Tässä ei ole mitään ristiriitaa. Ateistille saattaa riittää (kelle riittää kelle ei) selitykseksi uskonnoista se, että ihminen tunnistaa agentuuria ja että jumalia ei selityksiin tarvita. Tämäkään ei ole ristiriitaista. Se, että sanot sen olevan niin, ei tee siitä ristiriitaista.\n20/8/13 9:36 ap.\nSilmät tekevät hengissä selviämisen, ruuan löytämisen, turhan energian kuluttamisen, lisääntymisen jne. todennäköisemmiksi. Juuri näihin eläin tai olento silmiään alkuperäisesti käyttää, kohdistaa niihin silmien huomion ja niihin liittyvän aivojen prosessoinnin. On hiukan erikoista, että yrität kiistää tämän. Silmät eivät synny mihinkään mystiseen evolutiiviseen tyhjiöön, vaan eläimellä tai olennolla on jo valmiiksi tarpeita, motivaatioita ja pyrkimyksiä ruuanhankintaan, lisääntymiseen, turvaan hakeutumiseen tai pakenemiseen, hyökkäykseen jne. Silmät sulautuvat osaksi näitä käyttötarkoituksia, motivaatioita, tarpeita, pyrkimyksiä, tavoitteita jne. Se, että silmät auttavat näissä pyrkimyksissä ei ole täysin irrallinen käyttötarkoituksista. Voimme esim. kuvitella jonkin ylimääräisen haitallisen tai hyödyttömän tynkäraajamutaation. Jos siitä ei ole hyötyä olennolle, on todennäköistä, että se lakkaa käyttämästä sitä. Olento oppii/huomaa/vaistoaa, että vain terveitä raajoja käyttämällä saa ravintoa jne. Silmien osalta vastaavaa hylkäämistä ei tapahdu riittävän valoisissa ympäristöissä, koska silmät sopeutuvat olennon käyttötarkoituksiin, motivaatioihin, pyrkimyksiin, tavoitteisiin jne. Voimme myös kuvitella jonkin hyödyllisen mutaation, esim. siivet joilla voi liitää tai lentää, mutta jotka eivät sopeudu olennon käyttötarkoituksiin, motivaatioihin, pyrkimyksiin jne., joten olento ei käytä siipiä. Silloin ne ovat hyödyttömiä ja vailla käyttötarkoitusta, eivät palvele hengissä selviämistä ja lisääntymistä, ehkäpä niistä on myös haittaa niiden suhteen. Eläimen ja olennon pyrkimykset, motivaatiot, tavoitteet jne. eivät ole silmien syntyvaiheessa enää subjektiivisia ominaisuuksia, vaan niiden voidaan sanoa *objektiivisesti* auttavan olennon hengissä selviämistä ja lisääntymistä. Ne ovat jo käyneet läpi riittävän evolutiivisen valinnan ollakseen päteviä niihin tehtäviin.\nJos Jumala haluaa vaikuttaa säähän, luonnonkatastrofeihin, evoluutioon, vuorovesiin tms. sellaiseen incognito, sinulla tai kenelläkään muulla ihmisellä ei ole mitään keinoa havaita sitä. Yhtä satunnaiselta näyttävää ilmiötä ei voi erottaa toisesta satunnaiselta näyttävästä ilmiöstä, johon joku on vaikuttanut. Itseasiassa ihminenkin pystyy vaikuttamaan esim. säähän ilman, että muut ihmiset pystyvät havaitsemaan manipuloivan ihmisen vaikutusta siihen (vaikkapa suihkuttamalla hienojakoista aavikon hiekkaa ilmakehään tai päästämällä tulivuorien tuotoksia vastaavaa rikkidioksidia ilmaan). Jumalan vaikutuksen arvioiminen voidaan aloittaa näistä fyysikko Rich Deemin mainitsemista asioista:\nUusimmat tutkimukset joilla pyrittiin mm. osoittamaan multiversumin olemassaolo painovoiman välityksellä galaksien jakautumiseen maailmankaikkeudessamme ovat epäonnistuneet. Vähäiset anomaliat maailmankaikkeudessa johtuivat laitteissa olleista mittausvirheistä ja häiriöistä. On mahdollista, että universumimme on ainoa laatuaan. Jos näin on, se tekee välttämättömäksi Jumalan/ superälykkään olennon maailmankaikkeutemme selittäjänä.\n20/8/13 4:01 ip.\nValkea näkee kristinuskon paljon eksistentiaalisemmin kuin minä, joka tässä kirjoituksessani tarkastelin sitä vain yhtenä uskontona muiden joukossa. Sillä samalla tavalla kuin meille kristinuskon Jumala on ainoa oikea totuus, on muslimille Allah ja koraanin opetukset.\nSe, onko Jumala sama kuin Allah ja ovatko raamatun ja koraanin opetukset yliluonnollisesta jumalasta molemmat tosia, on taso, jolle tässä kirjoituksessani en halunnut mennä.\n21/8/13 6:15 ip.\nOn mahdollista, että universumimme on ainoa laatuaan. Jos näin on, se tekee välttämättömäksi Jumalan/ superälykkään olennon maailmankaikkeutemme selittäjänä.\nTämä on non-sequitur, kuten tiedät. Mistään partikulaarisesta maailmankaikkeuden ominaisuudesta ei seuraa jumalien olemassaolon kannalta sinänsä yhtään mitään.\nEnsiksikin, vaikka meillä olisi teoria joka selittäisi aukottomasti sen, miten maailmankaikkeus on syntynyt (uniikki tai ei), ei tämä tietenkään vielä mitenkään todista että mikään jumala ei ole sitä luonut.\nToiseksi, se että meillä ei olisi tällaista teoriaa, aivan erityisesti, se, että jokin partikulaarinen nykyisin parhaana pidetty teoria osoittautuisi virheelliseksi tai epätäsmälliseksi, tai kyvyttömäksi selittämään jotakin ominaisuutta, ei todista ettei jokin muu teoria voisi niin tehdä.\nPostulaatti jonka mukaan teorian epäonnistuessa, jumala on luonut maailmankaikkeuden, on, jos käytämme laskettavuuden teorian käsitteistöä, eräänlainen oraakkeliselitys, siis, mustasta laatikosta (suomalaisittain "hatusta" tai "hihasta") vedetty selitys. Sen epistemologinen rooli on merkityksetön siksi, että tällaisen olennon olemassaolo vaatisi itsessään selityksen, jota tietenkään me emme voi tarjota.\nEn tarjoa agentuuria tai muutakaan psykologista selitystä *perusteluksi* sille, että jumalia ei ole olemassa, vaan selitykseksi sille, miksi saattaisimme kuvitella niitä olevan olemassa, vaikka niitä ei olisi.\nKun yllä kuvailet tarpeita, merkityksiä, jne, niin kuvailet niitä inherentisti psykologian käsittein. Pidän hieman nurinkurisena väitettä siitä, että ateistit turvautuvat psykologiaan; minä ainakin pyrin nimenomaan *erottamaan* psykologiset ilmiöt siitä, mikä on totta ja mikä ei, kun taas siitä miten kuvaat evoluutiota ja silmän funktiota, tulee väistämättä eräänlainen animismin, teleologian ja psykologisoinnin mielikuva. Maailma ja sen ilmiöt ovat tarkalleen sitä mitä ne ovat. "tarpeet", "tarkoitukset" jne, ovat psykologis-behavioraalisia käsitteitä jotka saavat merkityksen vain kun ne liitetään subjekteihin ja agentteihin. Tämä on, tai ainakin se näyttää olevan, hyvin leimallisesti selkärankaisten, ja erityisesti sosiaalisten nisäkkäiden, tapa toimia ja reagoida. Erityisesti se on ihmisen tapa nähdä asioita.\n22/8/13 8:33 ap.\nOlette TM ja Valkea niin paljon taitavampia tässä aiheessa kuin minä, etten viitsi mitään kommentoida, vaikka seuraankin ajatustenvaihtoanne hyvin suurella mielenkiinnolla.\nMinun oma pointtini, alleviivaan sitä vielä kerran, on siis se että aivan riippumatta yhtään mistään asiasta on mielivaltaista väittää, että meillä on Jumala. Maailmassa on 700 uskontoa, joten on omituista että juuri meidän Jumalamme olisi se ainoa oikea alkuperäinen. Jos näin on, niin miten me selitämme asian kaikille noille muille ihmisille.\nEli olipa maailmankaikkeus minkälainen tahansa ja olipa siellä siitä johtuen tai siitä huolimatta Jumala, niin siellä voikin olla myös Allah, Gaia tai jopa Zeus. Tämä oli kirjoitukseni pointti. Ainakin jollain tasolla.\n22/8/13 8:41 ap.


LähiTapiola Pohjanmaa lahjoittaa 30.000 euroa Pidä huolta -kampanjaan | LähiTapiola\nKorona-aika on lisännyt nuorten pahoinvointia ja ahdistuneisuutta. Tämä näkyy matalan kynnyksen mielenterveyspalvelujen ruuhkautumisena. Toivon Kärki ry:n ja MIELI ry:n yhteisen Pidä Huolta -hyväntekeväisyyshaasteen avulla kerätään rahaa nuorten mielenterveystyöhön yli 70 suomalaisen artistin voimin.\nHyväntekeväisyyshaasteen keskiössä on edesmenneen Pave Maijasen ikonisesta Pidä huolta -kappaleesta toteutettu uusi versio (julkaistaan ke 22.9. klo 00.00). Mukana kappaleessa on yli 70 suomalaista artistia. Kappaleen ovat tuottaneet Jukka Immonen, Antti RZY Riihimäki, Jurek ja Eppu Kosonen.\nHankkeen taustalla ovat Toivon Kärki ry:n ja MIELI Suomen Mielenterveys ry.\nS-ryhmä ja LähiTapiola ovat hyväntekeväisyyshaasteen yhteistyökumppanit ja lahjoittavat kampanjan alkupääomaksi 500 000 euroa.\nLähiTapiola Pohjanmaan 30 000 euron lahjoitus sisältyy LähiTapiola-ryhmän ja S-ryhmän yhteiseen puolen miljoonan lahjoitukseen. 30 000 euron lahjoitus jaetaan MIELI ry:n (10 000 euroa) ja Mieli ry:hyn kuuluvan paikallisen yhdistyksen Pohjanmaan Kriisikeskus Valo ry:n (20 000 euroa) välillä.\n- Nuoret tarvitsevat tukea ja myönteisiä signaaleja ehkä enemmän kuin koskaan. Kun meille tarjoutui mahdollisuus lähteä mukaan Pidä huolta -kampanjaan, tartuimme siihen välittömästi. Vahvana ja näkyvänä alueellisena toimijana haluamme lahjoituksellamme pitää erityisesti toimialueemme nuorista huolta ja auttaa tarjoamaan matalan kynnyksen tukea mahdollisimman monelle sitä tarvitsevalle, sanoo LähiTapiola Pohjanmaan toimitusjohtaja Pasi Haarala.\n- Pohjanmaalla asiakkaiden määrä on kasvanut 10 % viime vuoden aikana. On selvää, että puheluiden määrä on lisääntynyt valtakunnalliseen kriisipuhelimeen ja myös Sekasin-chattiin, johon kuulumme. Tänä vuonna 31 % asiakkaistamme on alle 30-vuotiaita. Viime vuonna osuus oli 26 %, joten meihin yhteyttä ottavien nuorten osuus on kasvanut 5 %, sanoo Pohjanmaan Kriisikeskuksen johtaja Anne Salovaara-Kero.\n- Tämä lahjoitus on meille erittäin tärkeä. Se antaa meille mahdollisuuden suunnitella toimintaa pidemmällä aikavälillä ottaen huomioon lapset, nuoret ja perheet. Kriisikeskuksen lisäksi meillä on myös Hyvä olla -hanke, jolla pyritään vahvistamaan lasten mielenterveyttä ja ehkäisemään kiusaamista peruskoulun oppilaiden keskuudessa. Tämä lahjoitus menee myös osittain kyseiseen hankkeeseen, Salovaara-Kero sanoo.\n- Olemme kiitollisia siitä, että Pidä Huolta -kampanjan artistit ovat nyt uudella tavalla yhdistämässä sekä yritysten että yksityisten voimat nuorten hyväksi. Yhdessä meillä on voimaa vaikuttaa nuorten hyvinvointiin. Ennaltaehkäisy on parasta kansanterveystyötä ja näihin talkoisiin haluamme haastaa laajalti alueemme ihmiset ja muut yritykset mukaan, sanoo Haarala.\nVuonna 2020 yhteydenottojen määrät ovat kasvoivat noin neljänneksellä.\n"Nuoret tarvitsevat tukea ja myönteisiä signaaleja ehkä enemmän kuin koskaan. Kun meille tarjoutui mahdollisuus lähteä mukaan Pidä huolta - kampanjaan, tartuimme siihen välittömästi. Vahvana ja näkyvänä alueellisena toimijana haluamme lahjoituksellamme pitää erityisesti toimialueemme nuorista huolta ja auttaa tarjoamaan matalan kynnyksen tukea mahdollisimman monelle sitä tarvitsevalle."\n13.9.2021 | Pohjoinen | Turvallisuus


HE VALITSIVAT MOUNT EVERESTIN LIITTYMÄÄN HEIDÄN ELÄMÄÄNSÄ - MIELENKIINTOISET - 2020\nHe valitsivat Everestin yhdistämään elämänsä ikuisesti; kuvat ovat eeppisiä\nParas tapa osoittaa maailmalle sitoumuksen taso suhteessa on mennä naimisiin, niin monet viettävät omaisuutta ylellisissä seremonioissa tai paradisiaalisissa skenaarioissa, jotta tämä maaginen hetki säilyy.\nAshley Schmeiderin ja James Sissonin, Kalifornian, Yhdysvaltojen, tapauksessa he jättivät tyypilliset illalliset perheen ja ystävien luo ja halusivat virallistua ainutlaatuisella ja erityisellä tavalla, ei enempää kuin vähemmällä kuin korkeimman vuoren huipulla maailman.\n8 848 metrin korkeudessa, yksi vieras, äärimmäisiin häihin Charleton Churchilliin erikoistunut valokuvaaja, jonka mukana seuraa tiimi Sherpas (Nepalin kylän alkuperäiskansat), he vaihtoivat tyylikkäitä pöytiä ja kynttilöitä telttoja varten, jään akselit ja reput.\nAinoa tärkeä asia oli hänen rakkautensa\nKun olet suunnitellut vuoden ja tehnyt kolmen viikon matkan, pääsi lopulta huipulle, vannoi ikuisen rakkauden ja antoi Kyllä.\nNämä luonnon ja äärimmäisen urheilun fanit kävelivät joka päivä kuusi tuntia pysähtymättä 15 astetta nollan alapuolelle, kunnes he saavuttivat Everestin pohjan suorittamaan valokuvansa kaikkein erikoisimmasta elämästään.\nHieman erilainen pukea\nHän, pukeutunut eleganttiin smokki Musta ja hän, kauniin valkoisen hääpuvun kanssa, molemmat yllään lumikenkiä, näyttävällä taustalla, joka jätti ketään hengittämättä, he tiesivät, että he halusivat tämän tapahtuvan siitä hetkestä lähtien, kun he tekivät päätöksen sitoutumisesta.\nHe eivät olisi koskaan muuttaneet mieltään\nMolemmat myönsivät, että he olisivat rakastaneet jakaa tämän erityisen päivän perheensä ja ystäviensä kanssa, mutta he olivat tulleet siihen tulokseen, että tämä oli oikea paikka liittyä heidän elämäänsä, joten he eivät epäillyt toista siitä, mitä heillä oli suunnitteilla.\nKuvista tuli viruksen ilmiö\nCharleton Churchill jätti emotionaalisen viestin Instagram-tililleen:\nKiitän kaikkia, jotka osallistuivat seikkailuun Mount Everestissä, häät, josta on tullut jotain suurempaa kuin kuvittelin. Kuvista on tullut kansallisia ja kansainvälisiä, ja niistä on tullut virus.\nNyt hänen tarinansa tunnetaan koko planeetalla\nOlemme edelleen yllättyneitä. Tämä pari meni naimisiin leirissä Mount Everestin pohjalla, ennen kuin kaikki vuorikiipeilijät saapuivat, kun ainoa ääni oli tuuli, jää, kivet, jotka törmäsivät jalkojemme alle ja uskomaton lumivyöryt, kaasun ääni. uunit ja linnut, jotka lentivät meitä. Kaikki oli rauhaa. Vaikka olisimme täysin uupuneet ja kylmät, meillä oli vielä energiaa nauttia kaikesta, mikä oli häät.\nCalling All Cars: True Confessions / The Criminal Returns / One Pound Note (Heinäkuu 2020)